Kekasih Bakal Doktor — Fizo Omar Mengaku Hubungan Sudah Berakhir

Kalau anda masih ingat, sekitar Ogos 2012 yang lalu ada beberapa laporan media yang menyebut akan status Fizo Omar yang mempunyai kekasih bakal bergelar seorang doktor.

Agak lama tidak dengar akan kisah peribadi pelakon dan usahawan ini, kesempatan bertemu beliau di pelancaran koleksi baru Levi’s 501 di Bangsar kami gunakan untuk bertanya.

“Ohh, itu kisah lama — saya pun sudah tiada cerita untuk di’ceritakan — hubungan kami berdua sudah berakhir berbulan lamanya,” jawab Fizo Omar tentang hubungan dengan kekasihnya itu.

“Lagi pun saya dengan dia tidak pernah letakkan apa apa status pada hubungan kami & sebelum ini pun saya ada kata, jika berjodoh adalah”

Namun tiada pula jawapan daripada Fizo Omar berkaitan status beliau ketika ini sama ada sudah punyai pengganti atau pun terlalu sibuk menguruskan perniagaan beliau untuk mencari kekasih. Heh.


Reviu: The Last Stand

The Last Stand (2013) ialah sebuah filem aksi dark comedy yang menjadi filem Hollywood sulung arahan pengarah Kim Ji-woon dari Korea Selatan yang terkenal dengan arahan filem The Good, the Bad, the Weird (2008) dan I Saw the Devil (2010).

Filem ini juga merupakan comeback lakonan Arnold Schwarzenegger sebagai Sheriff Ray Owens, mengimbas semula aksi beliau yang ‘keras, kental, kematu dengan dialog yang bersahaja tetapi macho’.

Filem ini bermula dengan tenang di sebuah pekan kecil rekaan fiksyen untuk filem ini yang bernama Sommerton Junction, Arizona. Ia merupakan laluan terdekat ke Mexico yang dipisahkan oleh sebuah gaung dan jurang sahaja. Di situ, Owens iaitu bekas polis anti narkotik di Los Angeles, kini bertugas sebagai Sheriff yang menjaga keamanan asas penduduk tanpa masalah jenayah besar-besaran.

Owens dibantu oleh beberapa orang lagi polis yang muda remaja iaitu Deputy Jerry Bailey (Zach Gilford) dan Deputy Sarah Torrance (Jaimie Alexander) serta Deputy Mike Figuerola (Luis Guzmán) yang juga sudah polis veteran seperti Owens. Diperkenalkan juga watak-watak tambahan iaitu Lewis Dinkum (Johnny Knoxville) seorang pengumpul koleksi senjata api antik dan Frank Martinez (Rodrigo Santoro) bekas tentera yang kini menjadi pemabuk.

Penceritaan awal filem di pekan itu sangat santai dimana suntingan muzik latar sangat minima dengan hanya merakam bunyi persekitaran di lokasi yang damai dan tenteram. Kemudiannya filem ini memperkenalkan konflik yang bakal melanda Sommerton Junction iaitu seorang ketua pengedaran dadah, Gabriel Cortez (Eduardo Noriega) telah berjaya melepaskan diri dari tahanan FBI di Las Vegas. Lantas Cortez diburu oleh pasukan polis yang diketuai oleh Agent John Bannister (Forest Whitaker) sebelum dia berjaya menyeberang ke Mexico.

..lakonan Arnold Schwarzenegger sebagai Sheriff Ray Owens, mengimbas semula aksi beliau yang ‘keras, kental, kematu dengan dialog yang bersahaja tetapi macho’

Satu lagi elemen aksi yang menjadi nadi filem ini ialah kepantasan dan kehebatan sebuah kereta berjenama Chevrolet Corvette C6 ZR1 yang dipandu oleh Cortez untuk melarikan diri. Cortez juga menculik Agent Ellen Richards (Genesis Rodriguez) sebagai tebusan. Maka bermulalah aksi kejar-mengejar di antara pasukan SWAT dan roadblocks oleh pihak berkuasa tempatan di sepanjang laluan Cortez. Seterusnya? Anda kena saksikan apakah yang akan berlaku apabila Cortez melalui pekan Sommerton Junction yang menjadi jagaan Owens?

Masih mengekalkan pesona seorang hero yang berani mati, Arnold membawa perwatakan yang kelihatan lebih matang dan cool walaupun nampak ‘kepenatan’ kerana faktor usianya. Bersesuaian dengan jalan cerita, aksi Arnold dibantu oleh beberapa orang sidekicks sebagai helah untuk mengelakkan dia beraksi sendirian di sepanjang filem. Namun begitu, perhitungan terakhir di antara Owens dan Cortez masih memberikan ruang kepada Arnold untuk bertumbuk secara fizikal yang menjadi trademark seorang hero one-man show seperti filem filem terdahulunya.

Arahan oleh Kim Ji-woon masih cuba mengekalkan aksi tembak-menembak serta babak pergaduhan yang ganas dan mencemaskan seperti arahan filem-filem Korea beliau. Walaupun secara peribadi saya merasakan bahawa filem ini lebih ‘jinak’ berbanding arahannya yang sebelum ini, Kim berjaya menggabungkan acuan Hollywood dengan beberapa babak dramatik untuk seketika.

Filem ini mengangkat persepsi skeptikal kuasa FBI terhadap pihak berkuasa tempatan yang dianggap kurang penting dalam membantu kes pelarian seorang penjenayah. Seperti peribahasa ‘air yang tenang jangan disangka tiada buaya’ watak Sheriff Ray Owens membuktikan bahawa dia masih mampu menjadi ‘buaya’ tua yang bertenaga. Sesuai dengan judul filem ini The Last Stand, Owens ialah taruhan terakhir untuk menghadang Cortez yang digambarkan sangat hebat dengan panduan keretanya yang sangat laju dan moden!

Saya teruja menonton babak kejar-mengejar kereta di antara Owens dan Cortez dalam ladang jagung yang seolah menggantikan kuda sebagai tunggangan untuk filem koboi. Filem ini juga menyuntik suasana dan dialog komedi yang bersahaja dalam situasi genting pertarungan pihak Owens dengan kumpulan pengganas yang diketuai oleh Burrell (Peter Stormare). Sungguhpun kadangkala perjalanan ceritanya mudah dijangka dan klise, namun ia masih sebuah filem yang mampu menghiburkan seandainya anda peminat tegar Arnold Schwarzenegger atau penggemar filem-filem aksi sebegini.

Kesimpulan: The Last Stand sudah tentu hanyalah sebuah filem bertih jagung komersial yang ringan tetapi begitu mendebarkan penontonan saya seperti menyaksikan perlumbaan kereta yang diadun dalam dunia pertempuran senjata api serta aksi gusti WWE, dengan itu saya berikan 4 ROTIKAYA.


Rozita Che Wan: Ya, Hubungan Dengan Zain Saidin Serius

Ya, akhirnya ada kenyataan dari pihak yang satu lagi tentang perkahwinan Zain Saidin & Rozita Che Wan yang menjadi bualan ramai sepanjang hujung minggu lalu.

Rozita Che Wan hari ini berkata kepada Utusan Malaysia mengakui yang hubungan beliau & Zain Saidin kini sememangnya serius tetapi belum sampai ke tahap merisik atau bertunang.

“?Pada saat ini hubungan kami masih lagi di peringkat mengenali hati budi masing-masing, biarpun sudah lama berkawan. Kalau ada jodoh, adalah. Biar Allah yang tentukan semuanya”

Namun, Rozita Che Wan turut berkata yang beliau kini masih sibuk dengan dunia lakonan dan tiada masa untuk memikirkan akan perkahwinan — tetapi tidak menolak jodoh dengan Zain Saidin.

“Seperti yang peminat tahu, itu merupakan pendapat Zain secara peribadi. Harapan saya agar peminat sentiasa mendoakan kebahagiaan kami”


Selepas Kontroversi Anak — Norish Karman Rampas Suami Kawan Sendiri?

Oh Norish Karman, kalau betul gossip yang di’bawakan dalam Berita Harian hujung minggu lalu, memang tidak akan berkesudahan drama dalam kehidupan aktress ini.

Wartawan Berita Harian, Raja Nurfatimah Mawar menulis yang beliau menerima khabar berkaitan Norish Karman yang merampas kebahagian sebuah keluarga dengan menggoda si suami.

Kisahnya, Norish Karman telah berpantang di rumah seorang kenalan untuk menyorok kelahiran Muhammad Haq Lutfie Alexander yang di’lahirkan sekitar September lalu daripada pengetahuan umum.

Namun, budi baik kenalan yang menjaga diri Norish Karman sepanjang berpantang tidak di’hargai sebaiknya — aktress ini di’khabarkan telah merampas suami beliau & memusnahkan rumahtangga yang di’bina.

Pasangan suami isteri itu telah berpisah kerana si suami mahu meneruskan hidup bersama Norish Karman & mereka kini semakin intin bersama.


Kahwin Tidak Lama Lagi? — Michelle Yeoh Rancang Majlis Perkahwinan Di Ipoh

Nampaknya pelakon Hollywood kelahiran Malaysia, Datuk Michelle Yeoh khabarnya sudah bersedia untuk menamatkan zaman solo tidak lama lagi.

Perkara ini menjadi bualan ramai peminat selepas beberapa laporan media di internet menyebut yang Michelle Yeoh bersedia untuk melangsungkan majlis perkahwinan di kampung halaman beliau.

“Saya sedang berfiir bagaimana untuk melangsungkan upacara khas untuk perkahwinan saya nanti,” kata kata Michelle Yeoh yang di’petik media.

Pelakon berusia 50 tahun ini khabarnya berhasrat untuk melangsungkan majlis perkahwinan di Ipoh, Perak kerana bapa beliau yang mengalami kesukaran untuk bergerak jauh di usia 87 tahun kini.

Rancangan Michelle Yeoh ini di’kongsikan dengan semua wartawan yang hadir pada tayangan perdana filem dokumentari bertajuk Pad Yatra: A Green Odyssey yang beliau bertindak sebagai Penerbit Eksekutif.

Datin Janet Yeoh, ibu Michelle Yeoh bagaimana pun berkata yang beliau tidak tahu menahu akan sebarang perancangan perkahwinan kerana anaknya itu ketika ini tidak berada di Malaysia.


Liyana Jasmay & Fathudin Mazlan — Gambar Pra Perkahwinan

Ah tidakkah anda suka gambar pra perkahwinan selebriti — pasti akan menjadi bualan ramai peminat sementara mereka menanti tibanya tarikh perkahwinan sebenar mereka.

Kurang dua minggu daripada sekarang, Liyana Jasmay & tunang Fathudin Mazlan bakal mengikat tali perkahwinan selepas lebih setahun berkenalan.

Pasangan ini bertunang pada 28 Mac 2011 yang lalu sebelum Liyana Jasmay terbang ke Amerika Syarikat untuk mengikuti kursus pendek & kini pulang untuk berkahwin. Heh.

Majlis pernikahan Liyana Jasmay & Fathudin Mazlan akan berlangsung 2 Februari ini di Hotel Seri Pacific, Kuala Lumpur & resepsi perkahwinan pula bakal berlangsung pada hari yang sama.

Berikut merupakan beberapa keping gambar pra perkahwinan pasangan ini yang di’hasilkan pasukan jurugambar professional, Candid Syndrome untuk tatapan anda semua. Enjoice!


Aizat Amdan Rasa Tidak Layak Dalam Bidang Lakonan

Penyanyi, Aizat Amdan yang pernah membintangi filem Istanbul Aku Datang memberitahu dia tidak mahu fokus dengan bidang lakonan selepas ini kerana merasakan ada orang lain yang lebih layak untuk berlakon.

“Saya rasa ada orang yang lebih bagus dan layak berlakon daripada saya yang sekadar mencuba nasib di dalam bidang lakonan”

“Pada saya eloklah jika watak tersebut diberikan kepada pelakon yang sememangnya belajar mengenai lakonan berbanding saya yang lebih kepada nyanyian”

Ujar Aizat lagi, dia kini sedang sibuk menyiapkan album penuhnya yang bakal diterbitkan tidak lama lagi. Di dalam album tersebut terdapat 12 lagu dan kebanyakkan dari lagu tersebut ditulis olehnya.

“Apa yang pasti di dalam album saya nanti terdapat banyak kejutan dan saya cipta lagu untuk peminat sama-sama enjoy dengan saya di atas pentas — tiada lagi lagu syok sendiri,” ujar Aizat Amdan.

Aizat turut memberitahu usia yang semakin meningkat banyak mendewasakan pemikirannya dari segi mencipta lagu.

“Jika dulu banyak lagu yang saya cipta ikut halwa telinga saya sahaja namun untuk lagu dalam album baru saya banyak mengenai kisah kehidupan dan lebih dewasa”

Menurut Aizat, persiapan albumnya sudah hampir 60 peratus siap dan dia sendiri tidak sabar untuk memperdengarkan kepada peminatnya.


Ingin Bernikah Cepat — Diana Amir Akan Tinggalkan MIG Selepas Kahwin?

Sah menjadi tunangan Mohd Habib Bullah pada September lalu, Diana Amir mengharapkan agar pernikahannya berlangsung cepat.

Walaubagaimanapun, Diana lebih gemar jika kisah peribadinya tidak terlalu didedahkan kepada umum.

“Saya taknak terlalu terbuka pasal pertunangan. Takut kalau tak jadi, saya dan keluarga juga yang akan malu”

“Majlis nikah belum ditetapkan lagi bila. Tapi kalau cepat lebih elok. Kalau ada jodoh, InshaAllah kami akan berkahwin”

Ditanya samada akan berhenti dari bidang lakonan setelah dirinya bergelar isteri, Diana menjawab, “saya akan teruskan lakonan selagi ianya tak memalukan saya dan keluarga. So far tunang ok — kalau saya ada buat silap, dia (tunang) ada menegur”

Diana masih aktif dalam lakonan seperti biasa. Cuma kadangkala kurang naskah yang bersesuaian dengan dirinya, sedikit membataskan diri beliau untuk berlakon.

“Kebanyakkan skrip tak sesuai dengan imej Diana sekarang. Diana memang ada perancangan untuk menulis skrip. Memandangkan skrip yang berunsur Islamik tidak banyak sekarang ni. InshaAllah satu hari nanti. Masih lagi dalam perancangan”

Ini yang terbaru sampai ke telinga kami, Diana Amir dikhabarkan bakal meninggalkan syarikat MIG tidak lama lagi. Dalam erti kata lain nya, menarik diri. Mungkin Diana dapat tawaran yang lebih baik untuk dirinya.

Untuk pengetahuan, Diana telah menandatangani kontrak selama 5 tahun bersama MIG. Walaubagaimanapun jika tidak silap perkiraan kami, kontrak Diana masih berbaki 2 tahun.

Setakat ini kami belum lagi dapat mengesahkan kesahihan berita ini. Apa pun, kami akan mendapatkan Diana Amir nanti bagi menjelaskan perkara tersebut.


Tiada Persengketaan Di Antara Yuna Dan Uji Rashid

Yunalis Zaraai yang balik ke Malaysia untuk meraikan kejayaan beliau dan Aizat di AJL 27 baru-baru ini memberitahu pihaknya menjemput Uji Rashid ke kenduri kesyukuran yang berlangsung di rumah Aizat malam semalam.

Memberitahu pihak wartawan, Yuna yang ditemui anggun berbaju kurung biru nyata terkilan dengan isu yang dibangkitkan mengenai kejayaan lagunya “Terukir Di Bintang” setelah penyanyi veteran itu disingkirkan dari membawakan lagu tersebut.

Dia turut memberitahu bahawa ada menjemput Uji Rashid untuk sama-sama meraikan kenduri kesyukuran tersebut namun ditolak baik oleh Uji kerana terdapat persembahan yang perlu dipenuhi.

“Saya ada menjemput kak Uji untuk malam ini namun dia tidak berkesempatan untuk datang kerana ada show pada hari yang sama”

“Hubungan saya dan Kak Uji yang juga merupakan idola saya sejak kecil lagi baik sahaja, tiada persengketaan antara kami kerana isu tersebut bukanlah datang dari saya”

Yuna yang berusia 27 tahun ini turut memuji penyanyi veteran tersebut mempunyai suara yang klasik dan dia amat berbersar hati jika diberikan peluang untuk bekerjasama dengan beliau untuk masa akan datang.

Walaupun pelbagai spekulasi dan andaian yang diberikan dari pelbagai pihak, Yuna ternyata begitu positif di dalam menangani isu yang datang kerana padanya karier seninya yang kini semakin meningkat di Amerika Syarikat perlu diberi perhatian penuh.

“Saya baru sahaja menandatangani perjanjian bersama rekod label dibawah David Foster dan kini sibuk di studio rakaman oleh yang demikian masa saya banyak dihabiskan di sini”

Bagi mereka yang mungkin tidak tahu, Yuna turut meminjamkan suaranya untuk lagu tema bagi filem animasi Dreamwork berjudul The Croodz.

Antara kejayaan yang patut dibanggakan untuk anak muda seperti Yuna! Tahniah diucapkan kepada beliau.


Anugerah Juara Lagu Ke 27 — Pengurusan TV3 Jawab Dakwaan Gugur Uji Rashid

Kalau anda terlepas menonton Melodi edisi 20 Januari 2013, ini merupakan rakaman video liputan rancangan hiburan tersebut akan jawapan pihak pengurusan TV3 terhadap isu yang menjadi bualan ramai.

Uji Rashid dalam kenyataan kepada media baru baru ini berkata beliau terkilan dengan pihak penganjur Anugerah Juara Lagu ke 27 (AJL 27) yang menyingkirkan dirinya dari menggantikan Yuna.

Tempat beliau di’ganti oleh Aizat Amdan di saat akhir & ini menimbulkan rasa tidak puas hati di hati Uji Rashid — dan ini jawapan pihak pengurusan TV3, pengarah muzik Dato’ Ramli MS & pihak pengurusan Yuna.

Di’harap dengan penjelasan semua pihak yang terlibat ini akan tamatkan kontroversi yang melanda — boleh kita beralih fokus ke isu lain pula. Okay.


Lahir Awal Tiga Minggu — Dato’ Dr Sheikh Muszaphar & Isteri Sambut Anak Kedua

Dr. Halina Mohd Yunos, isteri kepada Dato’ Dr Sheikh Muszaphar di’khabarkan telah selamat melahirkan anak kedua pasangan ini pada 7.53 malam di Hospital Universiti Kebangsaan Malaysia (HUKM).

Berita gembira ini di’sampaikan sendiri oleh pembantu peribadi Dato’ Dr Sheikh Muszaphar kepada pihak media awal malam ini.

Maklumat yang di’sampaikan turut menyebut yang kelahiran bayi kedua pasangan ini awal tiga minggu dari yang di’jangkakan sebelum ini iaitu sekitar Februari 2013.

UPDATE-1: It’s baby girl! Ini merupakan anak perempuan kedua pasangan ini selepas kelahiran puteri sulung mereka, Sophea Isabella yang kini sudah berusia 17 bulan.

Sebarang maklumat lanjut akan kami sampaikan di’sini secepat mungkin & tahniah buat Dato’ Dr Sheikh Muszaphar & Dr. Harlina Mohd Yunos!


Sedang Buat Persiapan — Rozita Che Wan & Zain Saidin Bakal Kahwin Tahun Ini

Ya, anda tidak salah baca & bukan gimik atau gurauan di’hujung minggu — nada Zain Saidin memang serius akan hubungan beliau dengan Rozita Che Wan ketika dan bersedia untuk berkahwin.

“Saya dan Rozita (Che Wan) memang serius — kalau ada terdengar gosip akan Che Ta berpasangan dengan lelaki lain, itu tidak benar. Dia bersama saya ketika ini,” ujar Zain Saidin kepada GUA baru baru ini.

“Kalau ada rezeki & jodoh, kami akan berkahwin pada tahun ini,” tambah Zain Saidin menjawab sejauh mana hubungan beliau dengan Rozita Che Wan selepas insiden komen penuh romantis di Instagram.

Ini merupakan satu perkembangan yang menarik kerana ramai anggap hubungan Zain Saidin & Rozita Che Wan tidak seserius mana tetapi hari ini jejaka berdarah kacukan ini siap mengaku yang mereka bakal berkahwin.

Semoga apa yang di’rancangan mereka berdua bakal menjadi kenyataan — kalau sudah ada tarikh yang tetap jangan lupa beritahu kami. Heh.


Maharaja Lawak Mega 2012 — Jozan Bergelar Juara & Bawa Pulang RM500,000

Walaupun sehingga saat akhir para peminat masih tertanya tanya akan kehadiran Johan untuk melengkapkan persembahan Jozan, kehadiran beliau dalam keadaan masih sakit seakan terubat.

Jozan yang di’anggotai Zizan Razak & Johan berjaya bergelar juara Maharaja Lawak Mega 2012 yang merupakan musim kedua — membawa pulang RM500,000 dan trofi kejuaraan sumbangan Astro.

“Terima kasih kepada Zizan yang mengekalkan Jozan berada di’atas sepanjang saya tiada — dan terima kasih kepada Prince Court (Medical Centre) yang menjaga saya & membenarkan saya keluar”

Tempat kedua berjaya di’raih oleh Jambu dan membawa pulang RM250,000 manakala tempat ketiga jatuh kepada kumpulan Shiro yang membawa pulang RM125,000 beserta trofi sumbangan Astro.

Boboi yang merupakan naib juara persaingan musim pertama hanya mampu berpuashati dengan tempat keempat & wakil Indonesia, Say Who melengkapkan senarai pemenang di tempat kelima.

Tahniah buat Jozan yang tampil penuh kelakar dalam persaingan akhir bertemakan Freestyle & Muzikal ini. Berikut merupakan gambar sekitar pentas akhir Maharaja Lawak Mega 2012 yang berlangsung dari Stadium Tertutup MBJB, Johor Bahru. Terima kasih Astro!


Tidak Pernah Merokok — Rahsia Rahmad Mega Masih Cergas Di Atas Pentas

Penyanyi yang popular di sekitar tahun 90-an, Rahmad Mega sebenarnya tidak pernah merokok sepanjang bergelar penyanyi rock lebih kurang 25 tahun yang lalu.

Terkejut kami tatkala dia memberitahu perkara tersebut kerana dengan imejnya suatu ketika dahulu seperti tidak kena.

Melihat dia beraksi di persembahan penutup di AJL 27 baru-baru ini pasti tidak menyangka dengan impak yang diterima dari peminat dan juga dari kalangan artis yang turut berdiri dan turut sama menyanyikan lagu yang boleh dikira berhantu hingga kini.

“Saya dapat rasakan lagu-lagu seperti yang pernah kami bawakan suatu ketika dahulu bakal berulang kembali. Saya sendiri terkejut melihat persembahan kami pada malam itu menerima tepukan paling gemuruh dari penonton”

Melihat keletah Rahmad, pasti tidak menyangka bahawa dia kini sudahpun menjangkau ke usia 44 tahun.

Tatkala ditanya apa rahsia kekal sebegitu, Rahmad terus memberitahu bahawa disebabkan dia tidak penah merokok mungkin antara salah satu faktor dia kekal cergas hingga kini dan banyakkan melakukan senaman.

Jika anda peminat setia kumpulan Mega ini, nantikan kemunculan album baru mereka yang masih mengekalkan rentak melankolik dan susunan muzik yang hampir sama cuma diberi nafas segar tidak lama lagi.

Mungkin akan ada kembali fenomena lagu Bayangan Gurauan selepas ini? Sama-sama kita nantikan!


Polis Kenal Pasti Individu Curi Duit Lisa Surihani

Satu perkembangan positif berkaitan kes kecurian duit milik Lisa Surihani — pihak polis sudah mengenalpasti individu yang di’syaki terlibat dengan penipuan ini.

Ketua Jabatan Siasatan Jenayah Komersial Kuala Lumpur Asisten Komisioner Izany Abdul Ghani berkata yang pihak polis kini sudah dapat mengecam individu yang menukar kad ATM tanpa pengetahuan aktress tersebut & melakukan pengeluaran wnag tunai.

Namun, tiada maklumat yang menyatakan sama ada individu ini adalah orang terdekat dengan diri Lisa Surihani atau mereka yang sering bekerja dengan dirinya dalam industri hiburan.

“Siasatan lanjut sedang dijalankan pihak polis mengikut Seksyen 420 Kanun Keseksaan kerana menipu,” tambah Izany Abdul Ghani lagi.

Hujung minggu lalu, Lisa Surihani & ibunya Siti Amira Ahmad telah membuat laporan polis apabila menyedari yang sejumlah RM50,000 telah lesap daripada akaun dan pihak bank menyatakan ada individu menukar kad ATM tanpa pengetahuan mereka.


Anugerah Bintang Popular 2012 — Neelofa Ingin Cabar Rekod Fara Fauzana

Beberapa bulan lagi bakal berlangsungnya Anugerah Bintang Popular Berita Harian 2012 yang dijangka mendapat sambutan ramai kerana telah beralih ‘venue’ nya di Stadium Putra Bukit Jalil dan dikatakan boleh memuatkan 2 kali ganda peminat-peminat yang ingin menyaksikan secara ‘live’ artis-artis kesayangan mereka memenangi anugerah-anugerah yang telah dicalonkan.

Menariknya di sini, dua orang pengacara rancangan Nona, iaitu Farah Fauzana dan Neelofa tercalon dalam kategori yang sama iaitu ‘Pengacara Wanita Popular’.

Wah sungguh hebat aura kedua-dua pengacara ini, di mana mereka di pertemukan dalam program Nona pada tahun lepas dan kini mereka berdua bersaing pula dalam kategori yang sama.

Ada sumber-sumber mengatakan bahawa Lofa ingin mencabar kedudukan Fara yang telah sekian lama mendominasi Anugerah Pengacara Wanita Popular buat 6 kali berturut-turut. Kesempatan bertemu Fara ketika Majlis Sesi Santai bersama 4 program terbaru 9x telah digunakan sepenuhnya untuk bertanyakan soalan ini kepadanya.

“Mengenai hal itu ke? Memang saya dan Lofa ada berborak-borak sambil kami berseloroh siapa yang akan menang tahun ini dan antara kami tiada apa-apa perasaan nak ‘fight’ ke atau apa sahajalah benda yang negatif”

“Apa yang penting saya suka dan ini adalah merupakan satu persaingan yang sangat sihat dan kalau dia menang saya sangat gembira kerana itu bermaksud penonton-penonton menonton rancangan Nona dan sedar akan kehadiran kami berdua”

Saya very open kerana sebelum ini juga saya ada bercakap dengan Leya yang juga pernah dicalonkan dalam kategori yang sama menerusi Penyampai Radio Wanita Popular, dan sekiranya dia menang itu sudah baik kerana saya kalau boleh biarlah program yang sama menang.”kata Fara mengakhiri perbualan.

Fara akan memasuki set penggambaran pada Mei ini untuk memulakan penggambaran filemnya yang bakal muncul tidak lama lagi. Judul filem belum diketahui lagi, kepada peminat-peminat Farah Fauzana jangan lupa untuk mengundinya dalam ABPBH 2012 ini.


Neelofa Nafi Bercinta Dengan Adik Jutawan, Masih Setia

Oh yeah — gossip baru Neelofa dan ini sebenarnya lebih menjawab dua persoalan dalam satu. Jadi, apa kisah menarik Neelofa kali ini?

Utusan Malaysia hari ini menulis yang Neelofa telah menafikan desas desus yang bertebaran mengatakan beliau kini bercinta dengan adik kepada jutawan automotif negara.

Jika di’sebut nama keluarga jutawan ini, ianya bukan asing lagi dalam dunia perniagaan Malaysia lebih lebih lagi bukan sekali dua keluarga ini di’kaitkan dengan gossip dunia selebriti.

“Kelakarlah macam mana cerita ini boleh timbul. Kami memang mengenali antara satu sama lain kerana sudah lama berkawan”

“Saya bukan sahaja kenal dia, malah sepupu dan ahli keluarganya juga saya kenal sejak usia saya 17 tahun lagi,” tambah Neelofa lagi.

Apa yang menarik perhatian kami adalah kenyataan terakhir yang di’dakwa keluar dari mulut Neelofa — dia masih lagi setia dengan kekasihnya, penerbit dan pelakon Hans Isaac. (Heh, exactly!)


Bersedia Untuk Kahwin — Fara Fauzana Sudah Siap Kad Kahwin & Hantaran

Pasti akan ada kalangan anda yang terkejut seperti kami membawa tajuk di’atas kerana tiada hujan tiada angin, tiba tiba Fara Fauzana sudah bersedia untuk kahwin.

Mencecah usia 33 tahun, Fara Fauzana berkata yang beliau kini dalam usia yang sudah wajar berkahwin & demi menjimatkan masa di’kemudian hari, persiapan ringan sudah di’lakukan.

“Saya sudah mereka kad undangan perkahwinan dan barang hantaran pun sudah disediakan. Saya lakukan ini kerana tidak mahu tergesa-gesa apabila tiba hari bahagia kelak,” ujar Fara Fauzana.

Namun Fara Fauzana yang kali terakhir bercinta dua tahun lalu mengakui yang beliau masih menunggu calon sesuai untuk di’jadikan suami.


Pelangi Dan Kau — Dengarkan Lagu Terbaru Noh Hujan & Mizz Nina

Jika anda mengikuti perjalanan penuh inspirasi Noh Hujan & Mizz Nina melalui rancangan Passion8 di 8TV, pasti anda pernah dengar lagu yang menjadi tulang belakang siri TV tersebut.

Rancangan dengan konsep ala realiti televisyen itu kini sudah di’muatnaik sepenuhnya di internet & kami suka untuk anda dengarkan lagu berjudul Pelangi & Aku yang merupakan single terbaru pasangan ini.

Lagu bermula pada minit 3:35 atau anda boleh tekan Skip to song di dalam video atas sana — lagu ini cukup mudah untuk di’hafal rentaknya dan cepat melekat sehingga kami perlu membuat entri khas. Heh.


Halang Datang Lokasi — Fauzi Nawawi Anggap Rita Rudaini Tidak Matang

Ketika para peminat menarik nafas gembira kerana dua aktress ini kini telah berbaik dari persengketaan selama tujuh tahun, ada kenyataan yang kurang senang keluar dari salah seorang mereka.

Mengulas tentang hubungan dengan Lisdawati yang kini sudah pulih, Rita Rudaini meletakkan syarat bahawa Fauzi Nawawi tidak boleh berada di lokasi penggambaran yang melibatkan dirinya.

Bercakap kepada Harian Metro hari ini, Fauzi Nawawi mendakwa yang keputusan Rita Rudaini adalah satu tindakan orang yang kurang matang.

“Sikap dia seperti budak belum matang. Saya sendiri tidak faham apa masalahnya sampaikan tidak mahu saya berada di lokasi penggambaran ketika dia ada,” ujar Fauzi Nawawi.

Walaupun keliru dengan permintaan Rita Rudaini tersebut, Fauzi Nawawi berkata beliau akan bersikap professional & memenuhi syarat aktress tersebut untuk tidak berada di lokasi penggambaran.

Lisdawati & Rita Rudaini terlibat sama dalam sebuah drama araham Murali Abdullah yang kini sedang menjalani penggambaran sekitar lembah Klang.


27th Golden Disk Awards — Persembahan & Penyampaian Anugerah Hari Kedua

Well, 48 jam (lebih sebenarnya) yang agak gila untuk peminat dunia muzik pop Korea Selatan di’mana tempoh berlangsungnya 27th Golden Disk Awards yang di’anggap setaraf dengan anugerah Grammy.

Dari kegilaan peminat menyambut kedatangan idola mereka di lapangan terbang, acara karpet merah, keputusan pemenang, persembahan penuh bertenaga muzik kpop — semuanya sudah pun berada dalam liputan kami.

Malam terakhir 27th Golden Disk Awards di’tutup dengan kemenangan PSY dalam kategori Song of the Year dengan lagu Gangnam Style — yang mana G-Dragon tampil sebagai wakil di’atas pentas.

Selain PSY, G-Dragon juga berjaya merangkul CeCi Personality Award selain Song Division Award & MSN International Award bersama kumpulan induk beliau, BIG BANG. Keputusan penuh di’sini.

Berikut merupakan barisan gambar yang berjaya kami rakamkan buat tatapan anda sepanjang malam kedua 27th Golden Disk Awards — semoga kita berjumpa lagi dalam acara yang lebih besar selepas ini.


Tidak Sambung Pelajaran — Baby Shima Tumpukan Karier Menyanyi

Melihat Baby Shima, atau nama sebenarnya Ashima Yam gadis kecil molek ini yang berusia 20 tahun terus mengorak langkah dalam dunia kerjaya seni tanah air apabila muncul juara dalam pertandingan Bintang Idola ABPBH pada tahun 2010.

Menganggap kejayaannya itu adalah rezeki baginya kerana dia tidak pernah berharap untuk memenangi pertandingan itu kerana dia hanyalah sekadar mencuba nasib dan tidak menyangka rezeki menyebelahinya apabila muncul juara pada tahun 2010.

“Sebenarnya memang saya masuk pertandingan itu hanyalah orang kata suka-suka sahaja dan tak sangka pula nak menang, kerana saingannya semua hebat-hebat belaka”

Kini, dia terus mengeluarkan single pertamanya Tak Sabar lagu yang berkonsepkan happy & catchy ini sudah mula diputarkan di stesen radio tempatan sejak penghujung Disember 2010. Konsep lagu ini telah diberi ilham oleh Edry KRU.

Baby Shima juga tidak berhasrat untuk menyambung pelajaran dalam jangka masa yang terdekat ini kerana dia ingin memberi tumpuan sepenuhnya terhadap dunia nyanyian yang sudah dijadikan sebagai kerjaya dalam hidupnya.

“Sekarang saya tidak bercadang untuk menyambung pelajaran dalam masa yang terdekat ini kerana ingin mengukuhkan dulu bidang nyanyian ini dan barulah saya akan berfikir untuk menyambung pelajaran”

Ini juga disebabkan saya sudah terlalu lama mengejar impian saya untuk menjadi seorang penghibur yang serba boleh dan dapat membantu keluarga saya,”kata Baby Shima semasa Majlis pelancaran single Tak Sabar di Neway One Utama.

Baby Shima juga akan merakamkan album solo nya tidak lama lagi dan dijangka akan ke studio rakaman pada Februari ini.


Hampir Sebulan Bernikah — Anne Ngasri Mula Rasa Mual, Mungkin Mengandung

Sah bergelar isteri pada 22 Disember yang lalu, Anne Ngasri kini bahagia melayari bahtera perkahwinan. Kebahagiaan yang dicari selama ini telah ditemui bersama lelaki yang kini bergelar suami.

Menjanda selama beberapa tahun, Anne bertemu jodoh dengan seorang setiausaha kerja pemuda UMNO, Mohd Sumali Reduan. Anne Ngasri bersyukur dikurniakan suami yang penyayang dan dan tidak putus memberi sokongan kepada dirinya.

Anne mengaku sejak akhir akhir ini sudah mula rasa mual namun masih belum berjumpa doctor bagi mengesahkan keadaan dirinya sebenar. Setelah 3 minggu berkahwin mungkin juga ini perkhabaran gembira buat Anne dan Sumali.

Anne Ngasri memang mengharapkan kehadiran orang baru dalam rumahtangga yang baru dibina. Dia berdoa agar dikurniakan cahaya mata secepat mungkin.

Diminta bercerita tentang makanan kegemaran suaminya, Anne mengakui tidak sukar kerana selera suaminya sama dengan ayahnya. Sumali Reduan gemarkan makanan Jawa kerana keduanya keturunan jawa yang berasal dari Johor.

Untuk pengetahuan semua, anak pertama hasil perkahwinan Anne terdahulu, Abdul Warits sudah pun memasuki alam persekolahan dan mengakui bahawa dirinya sedikit kelam kabut memandangkan ini adalah pengalaman pertama dia menguruskan anak yang bersekolah.

Anne bakal muncul di TV9 mengacarakan sebuah program baru Semangat Intelek Swadaya pada setiap Sabtu, jam 11:00 pagi bermula 26 Janauari 2013 ini bersama bersama Diana Amir dan Shabana


27th Golden Disk Awards — Senarai Keputusan Penuh GDA Hari Kedua

Oleh kerana majlis 27th Golden Disk Awards yang berlangsung malam ini tidak di’siarkan secara langsung, adalah penting untuk anda membaca Rotikaya untuk mendapatkan liputan terkini anugerah berprestij Korea ini.

27th Golden Disk Awards (GDA) mengambil tempat di Litar Antarabangsa Sepang selama dua hari bermula hari ini & bakal menyaksikan penampilan khas 25 nama besar dalam dunia muzik pop Korea.

Anugerah pada 27th Golden Disk Awards ini terbahagi kepada dua kategori besar iaitu Album dan juga Lagu dengan penambahan beberapa kategori populariti yang mengambil kira undian para peminat.

Berikut adalah 9 lagi kategori yang di’pertandingkan pada malam ini beserta keputusan penuh untuk rujukan anda para peminat muzik pop Korea Selatan — dua hari ini adalah hari anda. Enjoice!

GOLDEN DISK AWARD SONG DIVISION
T-ARA, miss A, Sistar, Huh Gak, 2NE1, BIG BANG, f(x), K.Will, Secret, G-Dragon (Crayon), Psy (Gangnam Style)


Twin Towers @Live 2013 — Demi Lovato, U-KISS, Rainbow Sahkan Kehadiran

Ini merupakan berita pertama berkaitan Twin Towers @Live 2013 yang bakal berlangsung Mac ini bersempena dengan minggu PETRONAS Malaysia Grand Prix.

Edisi tahun lalu untuk Twin Towers @Live, mereka menampilkan Nicole Scherzinger, SNSD (Girls’ Generation), Orianthi & Kelis sebagai artis jemputan luar negara.

Tahun ini, barisan pertama artis yang akan membuat persembahan telah pun di’umumkan dan ianya adalah Demi Lovato, U-KISS & Rainbow yang masih mengekalkan campuran Hollywood & pop Korea.

Twin Towers @Live 2013 akan berlangsung selama dua malam yang menyaksikan Demi Lovato dan U-KISS tampil pada hari pertama 22 Mac 2013 & Rainbow untuk malam kedua bersama artis tempatan lain.

Itu sahaja maklumat tentang Twin Towers @Live 2013 setakat ini & pihak penganjur berjanji akan memberikan lebih barisan artis yang bakal muncul dalam minggu minggu mendatang.


27th Golden Disk Awards — Selebriti Sekitar Karpet Merah GDA Hari Terakhir

Ya, kembali kita bersama dalam hari kedua dan terakhir untuk 27th Golden Disk Awards (GDA) yang berlangsung di Litar Antarabangsa Sepang.

Seperti semalam, hari ini juga bakal menyaksikan 15,000 peminat dunia muzik pop Korea hadir untuk menyaksikan idola mereka menerima anugerah penting atau membuat persembahan bertenaga.

Hari kedua ini bakal menyaksikan kehadiran G-Dragon, T-ARA, Miss A, Ai Lee, Secret, Epik High, F(X), SISTAR, BAP, Teen Top dan Lee Ha Yi yang akan menghangatkan pentas dengan aura & persembahan mereka.

Berikut merupakan idola anda di’atas karpet merah untuk hari kedua dan terakhir 27th Golden Disk Awards — enjoice!


Berbaik Dengan Lisdawati — Rita Rudaini Tidak Benar Fauzi Nawawi Datang Lokasi

Kalau anda masih ingat insiden pergaduhan dua orang selebriti di kolam renang ketika pengambaran sebuah drama 7 tahun lalu — anda sudah tua. Kidding. Ianya kini sudah selesai & mereka sudah berbaik.

Laporan media hari ini menyebut yang Rita Rudaini & Lisdawati masing masing sudah pun membuang yang keruh dan mengambil yang jernih selepas tujuh tahun hubungan mereka yang tidak rapat.

“Apa yang berlaku itu biarlah berlalu dan saya hormat dia sebagai pelakon yang lebih senior daripada saya. Diharap, tiada sesiapa yang akan mengungkit perkara lama itu,” ujar Lisdawati.

Kedua dua pelakon ini turut di’gandingkan buat pertama kali semenjak tahun 2006 dalam sebuah drama bertajuk Kerana Sarah.

Yang menarik perhatian kami adalah kenyataan Rita Rudaini yang melarang kehadiran suami Lisdawati, Fauzi Nawawi di mana mana lokasi penggambaran yang melibatkan diri beliau.

“Dalam masa yang sama saya tidak mahu Fauzi (Nawawi) ada dalam apa juga penggambaran yang saya lakukan atas sebab yang tidak dapat saya kongsi kepada umum,” kata Rita Rudaini.


Listen, Listen, Listen — Dengarkan Versi Dance Remix Sharifah Zohra Jabeen

Jika semalam kita di’hidangkan dengan video parodi oleh Namewee, hari ini Sharifah Zohra Jabeen menerima layanan istimewa dengan versi dance remix beliau sendiri.

Video berdurasi 123 saat di’atas adalah hasil kerja kreatif Yuri Wong dari Factory Music Studio — tiada perkataan yang adil untuk gambarkan betawa awesome versi dance remix ini. Enjoice!


27th Golden Disk Awards — Persembahan & Penyampaian Anugerah Hari Pertama

Hari pertama 27th Golden Disk Awards malam tadi menyaksikan Super Junior dengan album Free, Sexy and Single berjaya merangkul anugerah Album of the Year selain juga memenangi kategori populariti hasil undian ramai MSN Southeast Asia Award.

Selain Super Junior, kesemua kumpulan muzik pop Korea yang hadir ke Malaysia untuk menghadiri majlis anugerah ini turut merangkul gelaran masing masing — INFINITE, 4MINUTE, Trouble Maker, CN Blue, FT Island, KARA, BEAST, B1A4 dan SHINee.

Anda peminat tegar k-pop boleh melihat senarai penuh keputusan hari pertama 27th Golden Disk Awards melalui artikel kami sebelum ini.

Berikut merupakan gambar sekitar persembahan dan juga penyampaian anugerah malam tadi — kita jumpa lagi malam ini ya kawan kawan.


Ohh Kenapa Kenapa — Julie Woon Sudah Bertunang, Kahwin Hujung Tahun

Dalam komuniti dunia hiburan yang di’dominasi Melayu, nama Julie Woon antara yang di’kenali ketika ini dan beliau kini sudah bertunang.

Bercakap secara eksklusif kepada GUA baru baru ini, Julie Woon mengakui yang beliau sudah pun bertunang dengan jejaka pilihan pada 25 Disember 2012 yang lalu.

Julie Woon mendedahkan yang tunang beliau ketika ini bukanlah dari kalangan selebriti tetapi orang biasa (ya, selebriti bukan orang biasa #LOL) yang bekerja dalam bidang pengiklanan.

Menariknya, jejaka bertuah itu melamar Julie Woon ketika mereka sedang sama sama berada di kota London untuk melawat abang beliau di’sana.

“Dia telah membawa saya ke Parliament Hill untuk menyuarakan hasratnya itu dan tanpa banyak bicara, saya telah menerima lamarannya itu — saya dapat rasakan dia adalah jodoh saya yang terbaik”

“Kalau boleh kami mahu berkahwin pada hujung tahun ini — besar kemungkinan pada Disember. Tetapi kami belum pilih tarikhnya lagi,” ujar Julie Woon yang turut menunjukkan cincin pertunangan beliau.


Rahsiakan Identiti Gadis Pilihan — Roslan Shah Akui Bakal Tamat Zaman Bujang

Mungkin kami yang terlambat tahu akan perkara ini tetapi ianya menarik — Roslan Shah mengakui yang beliau merancang untuk menamatkan zaman bujang hujung tahun ini.

Namun, apabila di’ajukan pertanyaan siapakah calon isteri bertuah tersebut Roslan Shah mengambil keputusan untuk merahsiakan identitinya kerana pengalaman pada tahun 2004.

“Saya pernah bertunang tetapi sudah putus pada tahun 2004. Ketika itu saya terlampau mendedahkan bekas tunang kepada khalayak sehingga berlaku perkara-perkara yang tidak sepatutnya terjadi”

Menceritakan sedikit tentang bakal isteri beliau itu, Roslan Shah berkata mereka sudah tiga tahun berkenalan & gadis itu berasal dari Kelantan.

“Dia adalah peminat saya dan kali pertama kami berjumpa, dia jemput saya datang ke rumahnya untuk makan tengah hari bersama keluarganya. Semenjak itu kami mula berhubung dan mengenali antara satu sama lain dengan lebih rapat,” ujar Roslan Shah kepada Kosmo! baru baru ini.


Sharifah Aini Naik Angin Bila Peminat Tegur Perubahan Wajahnya

Biduanita Negara, Datuk Sharifah Aini tiba-tiba melenting apabila salah seorang peminatnya mendakwa dia telah melakukan pembedahan plastik ke atas wajahnya di laman Facebook baru-baru ini.

Sharifah Aini telah memuat naik sekeping gambar terbaru beliau daripada jarak dekat & wajah beliau memang kelihatan agak berlainan sekaligus menimbulkan tanda tanya di’kalangan peminat.

Biasalah, tidak sah seorang artis itu popular jika tiada peminat fanatik yang begitu teliti melihat susuk tubuh dan wajah artis kesayangan mereka.

Inilah yang terjadi kepada penyanyi ini apabila salah seorang peminatnya telah menulis mengatakan bahawa adakah Datuk Sharifah Aini telah melakukan pembedahan ke atas wajahnya.

Mungkin tidak suka ditegur mengenai wajahnya, Datuk Sharifah Aini terus melenting dan memberitahu kepada si penulis itu seorang yang bermulut jahat dan tidak suka melihat perempuan lain kelihatan elok.

Datuk Sharifah Aini turut memberitahu bahawa dia tidak dapat bayangkan jika penulis yang mengkritik dirinya pulang ke rahmatullah jika masih berfikiran buruk sangka seperti itu.

Apa apa pun, kami sokong dengan kenyataan Datuk! Apa salahnya dia kelihatan jelita, asalkan dia tidak ganggu anda yang melihat pun sudah memadai bukan?


Gossip: Dayana (Anak Wayang) Dan Syazwan Zulkifly Bercinta?

Mungkin ramai yang tidak mengenali dua selebriti ini, namun bagi mereka yang mengikuti perkembangan realiti TV Anak Wayang dan Drama bersiri popular, Juvana pasti peka dengan kehadiran dua wajah baru yng menghiasi industri seni tanah air ini.

Terdengar khabar angin memberitahu bahawa mereka berdua kini sedang bercinta, untuk mendapatkan kepastian pihak Rotikaya telah menemubual Syazwan berkenaan isu tersebut.

Berita mereka bercinta dikuatkan lagi setelah gambar mesra berdua mereka tersebar di internet.

“Kami hanya berkawan baik, kebetulan gambar tersebut diambil setelah kami berdua sama-sama pergi ke kedai gunting rambut. Tiada apa yang istimewa, namun jika jodoh kami untuk bersama saya tidak menolak kerana Dayana miliki ciri-ciri perempuan idaman saya.”

Ujar Syazwan yang dikatakan bakal menggantikan hero Malaya seperti Rosyam Nor dan Beto Khusyairy dengan wajah lelaki melayu asli, dia sebenarnya tiada masa memikirkan perihal percintaan kerana fokusnya sekarang hanyalah di dalam bidang lakonan.


27th Golden Disk Awards — Senarai Keputusan Penuh GDA Hari Pertama

Oleh kerana majlis 27th Golden Disk Awards yang berlangsung malam ini tidak di’siarkan secara langsung, adalah penting untuk anda membaca Rotikaya untuk mendapatkan liputan terkini anugerah berprestij Korea ini.

27th Golden Disk Awards (GDA) mengambil tempat di Litar Antarabangsa Sepang selama dua hari bermula hari ini & bakal menyaksikan penampilan khas 25 nama besar dalam dunia muzik pop Korea.

Anugerah pada 27th Golden Disk Awards ini terbahagi kepada dua kategori besar iaitu Album dan juga Lagu dengan penambahan beberapa kategori populariti yang mengambil kira undian para peminat.

Berikut adalah 11 kategori yang di’pertandingkan pada malam ini beserta keputusan penuh untuk rujukan anda para peminat muzik pop Korea Selatan — dua hari ini adalah hari anda. Enjoice!

ALBUM OF THE YEAR
Sexy, Free and Single by SUPER JUNIOR

GOLDEN DISK AWARD ALBUM DIVISION
INFINITE, B1A4, CN Blue, 4Minute, BEAST, KARA, Super Junior, SHINee


27th Golden Disk Awards — Selebriti Sekitar Karpet Merah GDA Hari Pertama

Tidak sabar menanti kehadiran penyanyi k-Pop pujaan ramai di Sepang International Circuit, seramai lebih dari 15,000 peminat setia telah bersedia untuk menghangatkan Sepang bermula pada hari ini hingga esok!

Bukan seorang yang hadir tetapi lebih dari 5 kumpulan muzik pop Korea telah pun tiba di Malaysia untuk menghadiri anugerah yang setaraf Grammy Award Hollywood.

Buat julung kalinya dijalankan di Malaysia, Anugerah yang sama usianya dengan Anugerah Juara Lagu Malaysia telah dijayakan oleh JTBC dan juga Ilgan Sports, diuruskan oleh Joongang Culture Media dan juga syarikat media dari Singapura, Mediartncomm Co.,Ltd.

Acara ini juga disokong kuat oleh Malaysian Convention and Exhibition Bureau (MyCEB) bersama-sama dengan Menteri pelancongan dan dibawa khas oleh Samsung Malaysia Electronics sebagai penaja utama.

Anugerah Golden Disk (GDA) dibahagi kepada dua iaitu untuk album dan juga lagu ditambah pula dengan anugerah undian paling tinggi dari peminat untuk MSN Popularity Vote, Malaysia’s Most Favourite dan juga GALAXY Star Award.

Antara artis yang telah disahkan kehadirannya adalah Shinee, Super Junior, Kara, B2ST, B1A4 dan juga FT Island — berikut merupakan gambar gambar sekitar karpet merah 27th Golden Disk Awards untuk hari pertama. Enjoice!


Kemenangan Aizat ‘Terukir Di Bintang’ Hendak Tutup Malu Pihak Penganjur TV3?

Kontroversi kemenangan lagu Terukir di Bintang nyanyian Aizat di Anugerah Juara Lagu 27 (AJL27) semakin menjadi jadi tatkala Zed Zaidi meluahkan rasa geramnya di laman twitter berkenaan isu Uji Rashid disingkir di saat akhir.

Dia menyuarakan pendapat dan mendesak pihak penganjuran TV3 memohon maaf secara terbuka kepada artis veteran Uji Rashid berkenaan dengan isu penukaran penyanyi itu disaat akhir.

“Kesian saya tengok Uji yang sudah pun membuat persediaan awal seperti menempah baju, datang rehearsal dan membeli ubat semata-mata untuk jayakan persembahan tersebut”

“Saya difahamkan sendiri pada mulanya dia menolak pelawaan Yuna untuk menyanyikan lagu tersebut namun disebabkan rasa kasihan kerana Yuna sendiri memberitahu dia amat menyanjungi bakatnya dia lakukan juga”

Ujar Zed Zaidi selaku Presiden Seniman yang begitu tegas menjalankan tugas, dia memberitahu Rotikaya bahawa kemenangan Aizat setelah kontroversi lagu Yuna itu mungkin untuk menutup malu mereka setelah dikecam pelbagai pihak.

“Pada saya ini bukan salah pihak pengurusan Yuna mahupun pihak teknikal seperti Ramli MS kerana pada saya kuasa untuk membuang dan menukar semuanya terletak di tangan pihak stesen TV3”

“Sehingga kini, saya masih belum baca mereka (pihak penganjur) memohon maaf secara terbuka mengenai isu ini setelah Uji Rashid sendiri menitiskan air mata diperlakukan sedemikian rupa”

Tahniah sekali lagi kami ucapkan kepad Zed Zaidi yang setia memantau pergerakan industri seni dan lantang bersuara membantu golongan veteran seperti Uji Rashid!

Sehingga kini, masih belum dapat menghubungi pihak stesen TV3 dan tidak dapat mengambil kenyataan mereka berkenaan isu Zed Zaidi ini.


Listen, Listen, Listen — Namewee Tampil Dengan Parodi Sharifah Zohra Jabeen

Untuk 24 jam yang lepas, rakyat Malaysia yang aktif di Twitter sibuk berbicara tentang Sharifah Zohra Jabeen yang tampil di Forum Suara Mahasiswa di sebuah universiti tempatan.

Sharifah Zohra Jabeen merupakan presiden kepada Pertubuhan Suara Wanita 1Malaysia (SW1M) & kehadiran beliau di forum mahasiswa tersebut menarik perhatian ramai kerana kelantangan beliau berhujah tanpa asas.

Ini termasuklah membandingkan masalah rakyat Malaysia dengan masalah yang di’hadapi oleh kucing, anjing & tikus apabila di’ajukan soalan oleh salah seorang mahasiswa yang berani ke hadapan.

Anda boleh tonton aksi Sharifah Zohra Jabeen dalam sebuah video di Youtube yang berdurasi hampir 25 minit — tabahkan hati.

Hari ini, pengarah filem penuh kontroversi Namewee telah tampil dengan sebuah video parodi Sharifah Zohra Jabeen merumuskan kata kata wanita tersebut dalam masa 3 minit. Tonton dengan pertimbangan rasional dan mungkin tidak sesuai untuk kanak kanak.


Suami Lafaz Cerai Kerana Cemburukan Isteri Meminati Aaron Aziz

Ini mungkin kisah paling sadis anda dengar hari ini berkaitan peminat dunia hiburan kita hari ini — seorang suami lafazkan cerai kerana cemburukan si isteri yang meminati Aaron Aziz.

Mangga Online hari ini menulis yang seorang lelaki berusia 50’an telah melafazkan talak satu terhadap isterinya yang di’syaki menyimpan perasaan terhadap Aaron Aziz.

“Saya lafaz cerai semasa bangun tidur pukul 10.05 malam. Saya ke ruang tamu dan melihat isteri asyik menonton drama bersiri Adam & Hawa”

“Saya syak isteri saya menyimpan perasaan terhadap Aaron Aziz daripada tingkah lakunya. Saya jadi cemburu dan tak dapat mengawal kemarahan lantas melafazkan talak satu terhadap isteri”

“Saya rasa diri saya tak dihargai lagi,” ujar lelaki itu di’mahkamah menurut sumber kepada laman hiburan tersebut.

Tidak kami 100% pasti yang perkara ini benar benar terjadi tetapi jika ianya benar, bukan satu tindakan bijak buat lelaki tersebut untuk melafazkan cerai kerana cemburukan si isteri yang meminati seorang selebriti.


Jadual Maya Karin Padat — Teater Ombak Rindu Tangguh Selepas Aidilfitri

Ya, anda membaca perkataan Aidilfitri di bulan Januari 2013 — kami memang pantas sebegitu tetapi bukan kami mahu bercerita tentang sambutan hari raya dalam entri ini.

Ketua Pengarah Istana Budaya, Datuk Mohamed Juhari Shaarani berkata kepada Sinar Harian hari ini bahawa teater Ombak Rindu terpaksa di’tunda selepas Aidilfitri nanti.

Teater Ombak Rindu yang bakal di’arahkan Erma Fatima itu sepatutnya memulakan pementasan pada Februari 2013 namun terpaksa di’tangguh kerana jadual salah seorang teraju utamanya penuh.

“Seharusnya, ia menemui khalayak pada bulan Februari ini, tetapi jadual Maya Karin menyebabkan perkara itu tidak dapat dilangsungkan pada bulan depan,” ujar beliau yang lebih di’kenali dengan nama Abang Jo.

Teater Ombak Rindu akan menampilkan pelakon asal versi filem novel hits ini iaitu Aaron Aziz, Maya Karin, Bront Palarae dan Lisa Surihani untuk mengekalkan keaslian cerita ini di’pentas Istana Budaya.

Abang Jo menambah yang semua persiapan kreatif berjalan lancar ketika ini & penangguhan ini memberikan lebih masa kepada pengarah Erma Fatima untuk membuat persiapan lebih rapi untuk menjadikan Ombak Rindu menjadi theatre of the year.


27th Golden Disk Awards — Sekitar Ketibaan Barisan Artis Korea Di KLIA

Kalau anda belum tahu atau sedar, bermula hari ini akan berlangsung 27th Golden Disk Awards yang merupakan anugerah tertinggi untuk industri muzik Korea atau majlis Grammy untuk k-pop.

Malam tadi, beberapa bintang k-pop telah selamat mendarat di Lapangan Terbang Antarabangsa Kuala Lumpur, Sepang untuk menghadiri majlis anugerah berprestij selama dua hari ini.

Antara yang tiba semalam adalah Super Junior, 4MINUTE, INFINITE, B1A4, EXO, FT Island, CN Blue, KARA, B2ST & Juniel dan pastinya balai ketibaan penuh dengan para peminat tegar mereka.

Berikut merupakan beberapa media yang di’muatnaik ke internet sekitar ketibaan bintang pujaan industri muzik Korea Selatan ini — malam ini, nantikan gambar mereka di karpet merah pula.


Nurul Syuhada Rancang Timang Cahaya Mata Tahun Ini

Tidak menyangka populariti meningkat selepas kontroversi dia dikecam teruk warga Sarawak selepas tersalah cakap mereka masih daif, Nurul masih dilihat mengacara rancangan Malaysia Hari Ini (MHI) setiap Selasa dan Khamis.

Menurut Nurul Syuhada, dia kini masih setia bersama TV3 sebagai pengacara sambilan namun memperjelaskan telah meletakkan jawatan sebagai wartawan penyiaran untuk menumpukan masa kepada rumahtangga dan lanjutkan pelajaran.

Jelas pengacara baru bagi rancangan islamik Da’I Pendakwah Milenia terbitan TV3, Nurul Syuhada berasa teruja untuk memberitahu bahawa tahun ini dia dan suami telah merancang untuk memiliki cahaya mata.

Berkahwin pada tahun 2011, pasangan Nurul Syuhada dan juga Raja Amir tidak sabar untuk memiliki keluarga kecil sendiri.

Menurut Nurul Syuhada lagi, pada tahun ini banyak perancangan telah direncanakan selain untuk memiliki anak, Nurul bakal melanjutkan pelajarannya di Universiti Malaya pada bulan hadapan ke peringkat master dalam bidang Science, Technology & Sustainability.


Reviu: The Tower

The Tower (2012) ialah sebuah filem bertemakan ‘kemusnahan’ yang diarahkan oleh Kim Ji-hoon iaitu merupakan antara filem pecah panggung tahun 2012 di Korea Selatan. Walaupun jalan ceritanya hanyalah beracuankan dan inspirasi dari filem The Towering Inferno (1974) namun ia masih menghiburkan sebagai sebuah filem aksi dan drama.

Ia mencampur-gaulkan kombinasi ala-ala filem Titanic (1997) dan Daylight (1996) dari sudut ‘pengurungan’ sekumpulan manusia dalam bencana kerosakan lokasi seharian mereka. Manakala keberanian versi ‘membakar diri umpama lilin’ oleh ahli bomba seiras filem Ladder 49 (2004) & Backdraft (1991).

Filem ini bermula perlahan-lahan selama hampir 25 minit awal tayangannya untuk memperkenalkan struktur dalaman bangunan yang menempatkan kompleks perniagaan & kondominium mewah 108 tingkat yang berkembar dan ada jambatan gantung bernama Tower Sky di Seoul, Korea.

Pembukaannya diperkenalkan watak-watak utama yang ‘bakal’ menjadi mangsa kebakaran nanti. Lee Dae-ho (Kim Sang-kyung) ialah seorang duda bekerja sebagai Pengurus Operasi di bangunan itu yang memelihara anak gadisnya, Ha-na (Jo Min-ah). Dae-ho sedang bercinta dengan Seo Yoon-hee (Son Ye-jin) juga seorang Pengurus Restoren di situ.

Seterusnya penonton diperkenalkan watak-watak pekerja yang lain, dari jawatan paling tinggi sehinggalah makcik buruh pencuci bangunan serta penghuninya yang kaya-raya.

Babak-babak awal filem ini, pandai bermain dengan drama suasana dalaman di kalangan pekerja yang berlaku iaitu politik pejabat dan hubungan kekeluargaan masing-masing. Waktu yang sama, setiap latar lokasi semua watak sekaligus menyorot dari sudut-sudut dalaman bangunan untuk memahami perincian binaan bangunan itu kepada penonton.

Dae-ho mendapati bahawa bangunan yang gah itu rupa-rupanya bermasalah dengan sistem air untuk memadam api di tingkat-tingkat teratas. Namun begitu, dek kerana majlis sambutan hebat sempena hari Krismas bakal berlangsung di puncaknya, salah seorang ahli perniagaan yang memiliki Tower Sky iaitu President Jo (Cha In-pyo) mengabaikan amaran oleh Dae-ho. The party must go on! katanya.

Penceritaan awal juga memperkenalkan ahli-ahli bomba yang sedang bertugas pada malam itu di balai operasi mereka. Watak Kang Young-ki (Sol Kyung-gu) salah seorang veteran ahli bomba yang gigih baru sahaja selesai shif kerja namun agak keberatan pulang menemui isterinya kerana dia seorang yang workaholic, agaknyalah. Beliaulah yang akan menjadi hero ‘one-man show’ ala kamikaze yang terbaik. Ingat! Filem ini mengenai ‘kebakaran dahsyat’ yang bakal berlaku jika anda menonton trailer-nya.

Lantas setelah semua watak dan lokasi di bangunan itu lengkap diperkenalkan, maka majlis hebat sambutan Krismas pun bermula. Babak-babak awal tersebut berjaya menggambarkan suasana ‘aman sebelum musibah berlaku’ yang lazimnya untuk sesebuah filem berunsurkan ‘kemusnahan’.

Puncanya hanya kerana angin lintang dari kejadian alam semulajadi yang akan menjadi teladan kepada manusia yang degil seperti President Jo. Berlagaknya hanya demi untuk menjaga nama masyhur Tower Sky di mata golongan kelas atasan yang menghuni bangunan itu. Di samping itu, filem ini juga menyindir sifat azali manusia yang masih membezakan ‘antara dua darjat’ tentang siapa yang mahu diselamatkan dahulu? Ia jelas digambarkan semasa situasi panik dimana nyawa penghuninya yang kaya-raya dan berstatus tinggi dalam politik lebih diutamakan. Faham!

Filem ini seterusnya ialah rentetan dan kronologi kebakaran dahsyat dan kelam-kabut manusia untuk menyelamatkan diri serta perjuangan ahli-ahli bomba yang berani mati untuk berlawan dengan api. Sebahagian besar babak-babak sehingga habis tayangan ialah aksi-aksi lagak ngeri dengan bantuan paparan imej janaan komputer (CGI) untuk merealisasikan kebakaran dan kemusnahan bangunan itu. Dengan bajet cuma RM28 juta, filem ini mampu setanding dengan bikinan filem kemusnahan versi Hollywood yang pastinya lebih mahal.

Kelebihan utama perfileman Korea ialah kepakaran mereka bermain dengan emosi dramatik dalam babak-babak kemanusiaan yang menyayat hati. Malahan ada juga suntikan babak-babak komedi. Kekuatan lakonan para pelakon yang terkenal ialah pelaburan utama untuk ‘merehatkan’ ketegangan menonton filem bangunan terbakar seperti ini. Sungguhpun bila difikirkan semula dalam situasi genting kebakaran dan runtuhan bangunan, setiap saat terlalu berharga untuk ‘berdrama’ di antara mangsanya, atau anda akan mati. Untuk filem ini, suntikan elemen drama masih boleh dimaafkan.

The Tower ialah sebuah filem yang cuba memberikan kepuasan maksima dari segi visual ala realisme melalui tangkapan kamera dan suntingan yang laju. Filem ini juga ‘selamat’ dari sudut pengembangan cerita kerana mempunyai ramai watak yang ‘terperangkap’ dan blok-blok bilik bangunan yang berbagai bentuk dan lokasi. Ia menyorot berganti-ganti umpama lintas langsung di antara babak-babak mangsa dan ahli bomba. Seperti elemen filem-filem ‘disaster’ yang tipikal, setiap kumpulan yang terperangkap atau penyelamat sudah pasti ada yang mati seorang demi seorang.

Kesimpulan: Kalau muzik K-pop digemari ramai oleh remaja di Malaysia, filem ini juga wajar ditonton untuk mengamati kemajuan pembikinan filem Korea. Saya tertekan dengan emosi dan debaran sepanjang menontonnya, dengan itu saya berikan 4 ROTIKAYA.


Kad ATM Bertukar Tangan — Lisa Surihani Rugi RM50,000 Lesap Dari Akaun Bank

Ini kisah kedua penipuan berlaku terhadap artis tempatam melibatkan wang tunai dalam jumlah yang besar selepas pengurus Alyah lari dengan wang hampir RM40,000.

Harian Metro melaporkan hari ini yang Lisa Surihani telah kehilangan RM50,000 apabila kad ATM beliau telah di’tukar oleh individu lain tanpa pengetahuan aktress ini.

Ibu Lisa Surihani, Siti Amira Ahmad menyedari kehilangan wang tersebut apabila beliau ingin mengeluarkan wang pada pagi Jumaat yang lalu dan mendapati baki akaun bank telah berkurangan.

Apabila perkara ini di’rujuk kepada pihak bank, mereka memaklumkan yang kad ATM milik Lisa Surihani sudah tidak boleh di’pakai kerana sudah di’ganti dengan kad baru oleh individu lain.

“Buat masa ini saya tidak mahu menceritakan kejadian sebenar yang terjadi tambahan ia kini dalam siasatan polis dan hanya akan memberi penjelasan selepas siasatan selesai,” jelas Lisa Surihani yang di’hubungi.


Maya Karin Kini Bermisai — Gambar Sekitar Pengambaran Filem Osman Ali, Sejoli

Tahukah anda ketika ini sedang berlangsung proses pengambaran sebuah filem terbaru arahan Osman Ali berjudul Sejoli yang membariskan pelakon pelakon hebat satu Malaya?

Filem Sejoli yang kini sedang giat menjalani pengambaran sekitar Kuala Lumpur menampilkan Maya Karin, Remy Ishak, Bront Palarae dan Izara Aishah sebagai pelakon atau teraju utama.

Jika merujuk kepada filem romantik komedi Osman Ali sebelum ini, Cun! pastinya filem Sejoli ini juga akan menerima sentuhan hebat yang sama — jika tidak lebih hebat dari sebelum ini.

Menerusi Facebook beliau, Osman Ali kongsikan beberapa keping gambar sekitar pembikinan Sejoli yang baru beberapa hari masuk fasa produksi & anda boleh lihat gaya Maya Karin dengan misai palsu beliau. Kelakar.


Kolaborasi Dengan Jay-Z — Justin Timberlake Kini Kembali Dengan ‘Suit & Tie’

Orang kata, perkara yang terbaik berlaku kepada mereka yang sanggup menunggu. Buat peminat Justin Timberlake, penantian itu berakhir selepas enam tahun tanpa kelibat dalam muzik.

Justin Timberlake kembali ke dunia muzik selepas hiatus selama enam tahun tanpa sebarang lagu atau album dengan sebuah single baru berjudul Suit & Tie hasil kolaborasi bersama Jay-Z.

Suit & Tie merupakan single pertama daripada album terbaru beliau yang berjudul The 20/20 Experience yang bakal terbit tahun ini tetapi masih belum mempunyai tarikh tetap.

Lagu terbaru beliau ini boleh di’dapati di iTunes mulai hari ini dan jika anda sayangkan duit untuk melabur terus ke dalam muzik baru ini, dengarkan lagu penuh yang di’muatnaik ke Youtube ini.


Khairul Fahmi & Leuniey Natasha — Gambar Di Sekitar Resepsi Ketiga Di Damansara

Ini mungkin entri terakhir berkaitan perkahwinan Khairul Fahmi Che Mat & Leuniey Natasha sebelum anda mendengar kisah baru daripada pasangan ‘selebriti’ ini — paling cepat jika si isteri mengandung.

Hujung minggu lalu, berlangsung resepsi perkahwinan ketiga pasangan Khairul Fahmi & Leuniey Natasha setelah selepas resepsi kedua dua belah pihak di kampung halaman masing masing di Kelantan.

Resepsi ini berlangsung di Hotel Royale Bintang Damansara bermula sekitar jam 8.00 malam yang di’hadiri oleh para kaum keluarga, barisan rakan rakan atlet, rakan selebriti & juga media terpilih. Terpilih. Heh.

Berikut beberapa keping gambar sekitar majlis yang berjaya di’rakam oleh unit jurugambar G.i Photoshoot untuk tatapan anda semua — di’harapan pasangan ini bahagia menempuh alam perkahwinan mereka.


Enggan Terima Tajaan — Liyana Jasmay Bakal Pindah Ke Sabah Selepas Kahwin

Selepas tamat resepsi perkahwinan Khairul Fahmi Che Mat & Leuniey Natasha yang berlangsung malam tadi, kini perkahwinan Liyana Jasmay menjadi tumpuan seterusnya.

Liyana Jasmay & Fathuddin Mazlan akan bernikah pada 2 Februari ini di Hotel Seri Pacific, KL dan majlis resepsi akan berlangsung pada sebelah malam hari yang sama di Pusat Dagangan Dunia Putra (PWTC).

Bercakap kepada Kosmo! hari ini, Liyana Jasmay mendedahkan yang beliau akan berpindah ke Sabah selepas berkahwin kerana mengikut suami yang menjalankan perniagaan beliau di’sana.

“Saya tidak sedih tinggalkan keluarga selepas berkahwin walaupun selama ini saya memang tinggal dengan keluarga”

“Bukannya saya tidak berjumpa mereka langsung selepas itu. Sudah tentu saya akan berulang alik di antara Sabah dan Kuala Lumpur”

Liyana Jasmay turut berkata yang beliau tidak kisah untuk menerima cahayamata dengan kadar segera kerana beliau & tunang sangat sukakan kanak kanak.

Bercakap tentang majlis perkahwinan nanti, Liyana Jasmay berkata kos yang terlibat agak tinggi namun di’tanggung kesemuanya oleh beliau dan keluarga tanpa sebarang tajaan dari mana mana pihak.

“Ramai yang datang untuk memberikan tajaan pelamin, dekorasi, fotografi dan sebagainya tetapi saya tolak dengan baik kerana ingin melakukan semuanya sendiri. Saya mahu sebuah majlis perkahwinan yang ringkas dan lebih dekat dengan jiwa semua yang hadir”


Kena Perli – Aliff Aziz Nyaris Tumbuk Pengacara Wanita

Boleh tahan juga cepat marah penyanyi bernama Aliff Aziz ini namun apabila membaca sebab kenapa selebriti ini naik angin, masuk akal juga — sesiapa pun boleh hilang pertimbangan.

Menurut Aliff Aziz sendiri, dalam satu persembahan baru baru ini seorang pengacara wanita bertindak tidak professional dengan mengutuk & memerli beliau di’atas pentas sebelum tampil membuat persembahan.

Memang saya sangat bengang dengan pengacara wanita yang mengendalikan sebuah persembahan baru-baru ni. Kalau ikut marah memang rasa nak tumbuk sahaja tapi tak mungkin saya buat macam tu.

“Dalam sebuah acara baru-baru tu, sementara nak umum saya menyanyi, dia boleh kutuk dan perli saya macam-macam. Katanya lagu saya yang satu saja popular dan macam-macam kutukan yang buat saya panas hati”

“Masalahnya apa yang dia cakap tu memang menyakitkan hati saya dan memang tak bertimbang rasa. Kalau nak buat lawak pun biarlah kena pada tempat,” ujar Aliff Aziz menjelaskan situasi.

“Bukan main hentam keromo sampai buat saya rasa kurang senang dan tak ada mood. Jadi saya anggap pengacara macam ni tak profesional dan memang perlu banyak belajar untuk jadi orang yang hebat”


Farid Kamil Komen Laporan Akhbar — “Ia Seolah Olah Cuba Untuk Aibkan Diri Saya”

Semalam, dunia hiburan Malaysia di’kejutkan dengan satu laporan akhbar yang menulis penafian Farid Kamil akan dakwaan isterinya Diana Danielle di’tahan di lapangan terbang.

Laporan tersebut menyebut yang Diana Danielle kononnya di’tahan oleh pihak berkuasa Lapangan Terbang Antarabangsa Sydney tidak di’benarkan untuk terbang kerana usia kandungan melebihi had di’benarkan.

Hari ini melalui sebuah video terbitan MIG, Farid Kamil tampil memberikan penjelasan yang beliau di’ajukan soalan yang sedikit lain daripada apa yang di’laporkan dalam artikel tersebut.

“Saya ditanya sama ada benar Diana Danielle ditahan di sana (Sydney) — saya tanyakan kembali kenapa ditahan tetapi wartawan tersebut berkata dia tidak tahu,” ujar Farid Kamil.

“Apabila (keluar) kenyataan pagi ini, saya turut hairan kenapa Diana Danielle dikaitkan dengan isu ditahan sedangkan dia pergi ke sana untuk melanjutkan pelajaran”

“Apa yang tertulis dalam akhbar tersebut seolah olah cuba mereka cerita untuk mengaibkan diri saya,” anda boleh dengarkan penjelasan penuh Farid Kamil berkaitan isu ini dalam video di’atas.


Imej Baru Sempena Hari Lahir — Dato’ Siti Nurhaliza Tampil Bertudung Penuh

Berita baik buat peminat Dato’ Siti Nurhaliza yang selama ini mengimpikan untuk melihat penyanyi kesayangan ini untuk bertudung litup.

Bercakap kepada Berita Harian hari ini, Siti Nurhaliza mengesahkan sendiri yang ini merupakan imej baru beliau bersempena sambutan hari lahir yang 34 pada 11 Januari 2013 yang lalu.

“Inilah imej Siti untuk usia 34 tahun dan Siti harap penampilan baru ini akan terus kekal sampai bila bila,” ujar Siti Nurhaliza yang kini sedang dalam tempoh bercuti dari sebarang aktiviti seni.

Ini sekaligus menjawab persoalan ramai peminat yang tertanya tanya adakah benar Siti Nurhaliza sudah berubah wajah apabila beberapa keping gambar terbaru beliau di’muat naik ke Instagram.

Semoga perubahan ini kekal buat Dato’ Siti Nurhaliza dan masih belum terlambat rasanya untuk mengucapkan selamat ulangtahun kelahiran ke 34 buat penyanyi nombor satu negara ini. Heh.


Kelemahan Siasatan Polis — Zack New Boyz Bebas Dari Tuduhan Edar Kanabis

BERNAMA — Pemain bass kumpulan New Boyz, Radin Irwan Dzul Karnain Isagani atau Zack New Boyz dilepas dan dibebaskannya oleh Mahkamah Tinggi di sini daripada tuduhan mengedar kanabis seberat 1,321 gram, tiga tahun lepas, tanpa dipanggil membela diri.

Hakim Datuk Akhtar Tahir membuat keputusan itu selepas mendapati terdapat banyak kelemahan dalam siasatan polis yang membawa kepada kegagalan pihak pendakwaan membuktikan kes prima facie.

Zack, 33, didakwa mengedar dadah kanabis seberat 1,321 gram di satu unit sebuah kondominium di Persiaran Surian, Petaling Jaya dekat sini, pada 9.20 malam, 26 Jan 2010.

Bapa kepada dua orang anak itu didakwa mengikut Seksyen 39B(1)(a) Akta Dadah Berbahaya 1952 yang memperuntukkan hukuman gantung sampai mati, jika sabit kesalahan.

“Walaupun dikatakan tertuduh yang buang (dadah) tetapi ia hanya menunjukkan pengetahuan bukan pemilikan (ke atas dadah). Justeru saya berpendapat pihak pendakwaan gagal membuktikan kes prima facie dan tertuduh dilepas dan dibebaskan daripada tuduhan,” katanya.

Sepanjang perbicaraan, pihak pendakwaan yang diwakili Timbalan Pendakwa Raya Norhani Mohamad Adzhar mengemukakan tujuh saksi sementara pembelaan yang diwakili Puan Sri N Saraswathy Devi memanggil seorang saksi.

Zack ketika ditemui pemberita di luar mahkamah bersyukur kerana akhirnya keadilan berpihak kepadanya selepas hampir tiga tahun direman di Penjara Sungai Buloh.

Ditanya mengenai hubungannya dengan anggota New Boyz yang lain, beliau berkata rakan-rakannya sering melawat beliau di penjara dan sepanjang berada dalam tahanan beliau sempat mencipta 12 lagu baharu untuk kumpulannya.


Teka Bunyi ERA fm — Yusni Yusof Bawa Pulang Jumlah Terbesar RM43,200

Selepas enam bulan bunyi ini menjadi satu teka teki yang telah di’jawab ratusan pemanggil, akhirnya ada pemenang yang membawa pulang jumlah yang agak besar untuk tugas mudah — teka bunyi.

Teka Bunyi ERA di ERA fm selama enam bulan mencari jawapan yang tepat untuk bunyi yang mereka pertaruhkan & Yusni Yusof berjaya menjadi pemanggil bertuah. Rezeki badan.

Pada 8 Januari yang lalu, Yusni Yusof telah meneka dengan tepat bunyi yang di’berikan sebagai mesin pengilap lantai sekaligus membolehkan beliau membawa pulang wang berjumlah RM43,200.

Yusni Yusof yang hadir ke konti ERA fm hari ini berkata bukan sesuatu yang mustahil untuk menembusi talian telefon untuk menjawab Teka Bunyi ERA & jawapan datang dari perbincangan dengan keluarga.

Tahniah Yusni Yusof atas kemenangan ini & bukan sedikit wang RM43,200 — gunakan sebaik mungkin, juga baik jika di’gunakan untuk belanja kami semua di’sini makan. Heh.


Badan Kekal Cantik — Memey Suhaiza Tunggu Masa Untuk Bersalin

“Saya sekarang bercuti buat sementara dari dunia kerjaya lakonan saya kerana ingin memberi fokus kepada kelahiran anak sulung saya yang boleh dikatakan bila-bila masa sahaja bakal melahirkan bakal anak sulung saya ini,” katanya ketika ditemui dalam majlis previu episod Adam & Hawa.

Memey yang ditemani suaminya Norman Hakim kelihatan cukup berseri-seri dan kelihatan dirinya masih cantik dan tidaklah ‘naik’ badannya seperti wanita-wanita lain yang sedang mengandung dan kini beliau cukup teruja dengan kelahiran bakal cahaya mata sulungnya yang pertama bersama suaminya, Norman Hakim.

“Saya begitu teruja dengan kelahiran pertama saya dan berharap tidak ada masalah ketika melahirkannya nanti. Saya sudah membeli barang keperluan bayi seperti barang-barang asas baju, lampin dan sebagainya”

Memey Suhaiza akan kembali aktif dalam dunia lakonan selepas berpantang dan sihat sepenuhnya selepas ini. Sama-sama kita doakan agar Memey selamat melahirkan anaknya dan terus bersinar kariernya di bidang lakonan.


Azad Jasmin Bergelar Bapa — Eira Syazira Selamat Lahirkan Bayi Perempuan

Ya, dan Eira Syazira sudah bergelar ibu. Nanti ada pula yang kata kami tulis Azad Jasmin sahaja yang sudah bergelar bapa. Heh.

Pagi ini menerusi Twitter Eira Syazira, Azad Jasmin mengumumkan yang isterinya itu telah selamat melahirkan seorang bayi perempuan sekitar jam 8.50 pagi tadi. Tahniah buat pasangan ini!

Bercakap kepada media tidak berapa lama dahulu, Eira Syazira ada memberitahu yang beliau sendiri tidak tahu sama ada akan bercuti lama atau tidak selepas bersalin kerana sudah ada tawaran untuk berlakon.


Farid Kamil Nafi Diana Danielle Kena Tahan Di Lapangan Terbang Sydney

Masih ada lagi desas desus kurang enak yang tersebar walaupun selepas pasangan ini berkahwin & terbaru, ada yang membawa gossip mengatakan Diana Danielle telah di’tahan daripada terbang kerana usia kandungan lebih bulan yang di’hadkan.

Kejadian itu khabarnya telah berlaku ketika pasangan ini ingin pulang ke Malaysia selepas berbulan madu & pihak berkuasa Lapangan Terbang Antarabangsa Sydney, Australia tidak membenarkan isteri Farid Kamil ini untuk pulang sama.

“Perkara itu tidak benar dan isteri saya masih berada di sana kerana ingin meneruskan pengajiannya,” ujar Farid Kamil yang di’temui wartawan Harian Metro baru baru ini.

“Dia (Diana Danielle) sebenarnya mempunyai temuduga untuk melanjutkan pengajian Ijazah Sarjana Muda Asas Kesenian dan Rekaan di University of Sydney selama empat tahun di sana”

Farid Kamil turut menjelaskan yang isterinya itu kini tinggal bersama pelajar Malaysia sementara menunggu keputusan temuduga & pendaftaran pelajar selesai — juga bakal bertemu semula akhir bulan ini selepas tamat penggambaran filem.


Justin Timberlake Bakal Rakam Album Baru Selepas Enam Tahun?

Kali terakhir Justin Timberlake muncul dengan album penuh adalah enam tahun yang lalu — atau tujuh, ikut fahaman matematik anda sendiri. Yang penting, penyanyi ini sudah bersedia untuk kembali.

Memiliki enam anugerah Grammy & terjual lebih 14 juta unit dengan dua album sebelum ini, keputusan Justin Timberlake untuk kembali rakamkan album memang di’nantikan pada peminat setia beliau.

Melalui Twitter & laman rasmi beliau, Justin Timberlake lancarkan sebuah video teaser yang memberikan gambaran yang beliau sudah bersedia untuk kembali dalam bidang muzik & mencipta lagu baru.

Namun, tiada tarikh sebenar atau maklumat lanjut mengenai langkah baru Justin Timberlake dalam dunia muzik ketika ini — sehingga ada pihak mengandaikan ianya tidak lebih daripada teaser untuk pelancaran versi baru Myspace kurang seminggu dari hari ini.


Ingin Jadi Contoh Terbaik Untuk Anak — Adi Putra Tolak Bergambar Tanpa Baju

Kehadiran Zara Adelia Haadi dalam kehidupan Adi Putra dan isteri agak mengejutkan kita semua pada Oktober lepas. Namun, anak itu juga yang menjadi pelengkap bagi kehidupan pasangan itu kini.

Mengakui kehidupannya kini semakin berubah. Memiliki anak adalah satu perasaan yang tidak mampu dibeli. Zara Adelia Haadi menjadi inspirasi dan sumber kekuatan dalam dirinya hari ini.

Sebagai seorang ayah, sangatlah besar tanggungjawab yang harus dipikul. Bukan sekadar menjadi ayah, malah ketua bagi institusi kekeluargaan yang ingin di’bina sepanjang hayat. Eceh.

Ayah merupakan role model untuk anak anak. Seharusnya seorang bapa menunjukkan contoh yang baik kepada anak anak. Kerana itu juga Adi Putra memilih untuk tidak akan bergambar tanpa pakaian.

“Besar tanggungjawab seorang ayah. Saya nak jadi ikon yang baik kepada anak saya. Untuk photoshoot saya takkan jika memerlukan saya membuka baju. Dalam filem atau drama ye. Sebab itu dah kerjaya saya”

“Tahun 2013, saya sudah khususkan hari hari untuk saya bersama anak dan isteri,” tambah Adi Putra lagi ketika di’temui semalam di majlis Malam Bersama Bintang anjuran TV3.

Tahun 2013 juga akan menyaksikan Adi Putra melangkah lagi setapak dalam kerjayanya. Pertengahan tahun 2013, Adi Putra bakal muncul dengan satu projek baru — menerbitkan filem’nya sendiri bertajuk Suami Aku Ustaz. Sudah sampai masa rasanya untuk Adi Putra terlibat serius di’belakang tabir.


Siti Saleha Tidak Anggap Sharnaaz Ahmad Lelaki Yang Panas Baran

Pelakon jelita yang manis berlesung pipit, Siti Saleha langsung tidak merasakan Sharnaaz Ahmad seorang yang garang — malah puji Sharnaaz Ahmad seorang yang sangat kelakar.

Digandingkan bersama di dalam drama terbitan MIG, Ruby bagi slot SAMARINDA untuk TV3, Siti Saleha memberitahu apa yang didengari mengenai sifat baran Sharnaaz Ahmad ternyata tidak benar.

“Pada mulanya memang tidak tahu menahu kisah dia dan Shila, saya jenis masuk set untuk bekerja. Masalah peribadi artis saya memang tidak ikuti”

“Bila berlakon je dengan dia, saya terkejut ingatkan dia garang tetapi sebenarnya dia seorang yang sangat kelakar. Memang apa yang digambarkan pihak media sebelum ini tak sama”

“Saya pelik kenapa orang boleh cakap dia garang, mungkin sebab intonasi suaranya kot. Tapi pada saya itu adalah suaranya, memang tidak boleh diubah”

Ujar pelakon yang mula popular menerusi drama Nora Elena ini turut menambah ada juga yang bertanya adakah Sharnaaz seorang yang gatal namun Saleha dengan pantas menolak dakwaan tersebut dan mengatakan dia seorang yang fokus dan profesional.

“Kami di set memang serius, tapi dia ada juga buat kelakar sehinggakan kadang-kadang saya sendiri merasa sukar untuk berlakon. Saya percaya dia seorang yang serius di dalam percintaan kerana dia bukan seorang yang gatal seperti yang diperkatakan”

“Pada pandangan peribadi saya, mungkin disebabkan sifatnya yang tegas dan kelakar yang membuatkan Shila Amzah terpikat”

“Iyalah kita bukan kenal dia secara peribadi, orang yang dekat dengan dia lebih kenal dan saya yakin Sharnaaz seorang lelaki yang baik”

Memegang watak sebagai Syuhara di dalam drama 15 episod ini Siti Saleha dan juga Sharnaaz Ahmad (Benjamin), Drama “Ruby” telah menemui penonton mulai 2 Januari lalu dan bersiaran setiap hari Selasa hingga Khamis pada jam 10 hingga 11 malam.


Pengurus Kosongkan Bank Akaun — Kena Tipu, Alyah Kerugian Hampir RM40,000

Kabur mata kerana wang ringgit, sanggup pengurus artis ini lesapkan hampir RM40,000 dari akaun bank pelantun lagu Kisah Hati ini.

Media Hiburan keluaran terbaru ada melaporkan kisah ini yang mana Alyah kerugian hampir RM40,000 wang persembahan berserta wang untuk ansuran sewa beli kereta & rumah.

Menurut sumber majalah mingguan selebriti itu, perbuatan pengurus Alyah itu terbongkar apabila pihak bank mahu menarik keretanya yang di’katakan telah tertunggak bayaran selama empat bulan.

Alyah sendiri terkejut dengan berita itu kerana telah menyerahkan wang untuk ansuran kereta tersebut kepada pengurus beliau.

Penyanyi ini turut memeriksa semua akaun yang di’miliki setelah sedar masalah yang timbul tetapi telah terlambat kerana semua wang yang ada telah pun di’keluarkan — pengurus itu masih gagal di’kesan.


Shera Aiyob: Zahiril Adzim Semakin Rajin Dan Inginkan Anak Lelaki

Baru pulang dari Istanbul, Turki menjalani penggambaran drama di bawah arahan Erma Fatima, Shera Aiyob pernah ditegur pengarah di set kerana nafsu makan yang menjadi jadi.

Usia kandungan kini sudah tiga bulan setengah, Shera Aiyob masih nampak ramping. Mungkin masih di awal kehamilan, perut Shera belum ketara menampakkan dia hamil.

Seperti wanita hamil lain, Shera juga mengalami muntah-muntah tapi bukan morning sickness, ia disebabkan perut masuk angin. Sebaliknya suaminya (Zahiril Adzim) pula yang sering muntah muntah.

Setakat ini Shera Cuma alah dengan makanan hanyir dan mentah seperti kerang. Ditanya perubahan ketara suaminya setelah dirinya disahkan mengandung, Zahiril berubah menjadi extra rajin. Zahiril jadi lagi ringan tulang menolong mengemas rumah.

Masih belum diketahui jantina bayi yang bakal lahir, Zahiril Adzim berharap dikurniakan cahaya mata lelaki untuk bayi sulung pasangan ini.

“Dia tak kisah jantina anak, tapi kalau boleh dia mahukan anak lelaki untuk first baby. Anak lelaki boleh jaga you bila I takde,” jelas Shera Aiyob sambil tersenyum.

Aktress ini ada juga menyebut secara santai yang bayi dalam kandungan beliau kini merupakan hadiah terbaik daripada suami, Zahiril Adzim terhadap diri beliau. Aww, sweet. Kami disini doakan Shera Aiyob & kandungannya berada dalam keadaan sihat sentiasa.


“Kerana Dia Bakal Isteri Saya” — Sharnaaz Ahmad Mengakui Kongkong Shila Amzah

Sharnaaz Ahmad hari ini mengakui yang beliau memang mengawal pergerakan Shila Amzah kerana penyanyi itu merupakan bakal isteri beliau & serius dengan hubungan mereka ketika ini.

“Memang saya mengongkong dia kerana dia adalah bakal isteri saya dan kami amat serius dengan hubungan yang dijalinkan”

“Jika dia hanya teman wanita biasa saya, mungkin saya tidak perlu peduli dengan apa yang dia lakukan tetapi dia adalah bakal isteri saya,” Sharnaaz Ahmad yang di’temui media di tayangan perdana filem Juvana.

Memegang watak Lan Todak dalam filem yang akan ke pawagam pada 24 Januari nanti, Sharnaaz Ahmad berkata beliau tidak lagi mahu berbicara mengenai cinta sebaliknya fokus kepada rancangan untuk berkahwin dengan kekasih beliau.

Jika sampai begitu sayangnya Sharnaaz Ahmad terhadap Shila Amzah, memang patut pun pasangan ini kahwin cepat cepat — biar ‘kongkongan’ ini lebih bertempat sifatnya. Heh.


Padam Selepas Muat Naik — James Franco Rakam Video Parodi Justin Bieber

Jika sebelum ini lagu Selena Gomez menjadi ‘mangsa’ parodi James Franco, nampaknya kali ini dalam satu video yang lebih serius mutunya — Justin Bieber pula menjadi mangsa.

Dalam video ini, James Franco lip-sync lagu Boyfriend milik Justin Bieber lengkap dengan persalinan klasik penyanyi remaja popular dunia itu dan di’temani oleh seorang aktress, Ashley Benson.

Yang lebih peliknya, James Franco memadam video tersebut tidak lama selepas ianya muncul di internet tetapi terima kasih kepada kepantasan peminat, video ini berjaya di’muat naik semula.

Sehingga kini, masih belum jelas apa motif atau tujuan James Franco merakamkan video parodi ini — sama ada terlalu banyak masa terluang atau sekadar ingin menghiburkan peminat.


Anugerah Bintang Popular 2012 — Selebriti Sekitar Pengumuman Lima Calon Teratas

Apalah ertinya pengumuman lima calon teratas untuk semua kategori dalam Anugerah Bintang Popular Berita Harian 2012 tanpa kehadiran para selebriti untuk memeriahkan majlis di Subang Jaya ini.

Antara selebriti yang hadir adalah Lisa Surihani, Siti Saleha, Aaron Aziz, Didie Alias, Sleeq, Nabila Huda & Nadiya Nissa. Kesemua mereka tercalon dalam sekurang kurangnya satu kategori.

Bercakap tentang kategori, Anugerah Bintang Popular Berita Harian 2012 turut pertandingkan kategori online yang mana ianya adalah Watak Jahat Dalam Filem / Drama Popular, Gandingan Di Layar Serasi, Watak Animasi Tempatan Popular, Artis Berpengaruh Di Laman Media Sosial, Artis Lelaki Stailo, Artis Wanita Stailo, Artis Asia Paling Popular.

Senarai penuh untuk lima calon teratas untuk kategori tersebut boleh anda lihat di laman rasmi Anugerah Bintang Popular Berita Harian 2012 — atau layan dahulu gambar selebriti yang berjaya lensa kami rakamkan.


Anugerah Bintang Popular 2012 — Senarai Penuh Pencalonan Akhir Lima Teratas

Baku sangat bahasa menggunakan lima teratas. Ianya Top 5 Finalis untuk Anugerah Bintang Popular Berita Harian 2012 (#ABPBH2012).

Sebentar tadi satu sidang media mengambil tempat di Holiday Villa, Subang Jaya untuk mengumumkan nama lima calon teratas untuk setiap kategori dalam Anugerah Bintang Popular Berita Harian 2012 kali ini.

Di’umumkan sendiri oleh Pengerusi Bersama Jawatankuasa Pengelola ABPBH 2012, Shamshul Azree & Hanizam Abdullah atau Kak Cham berikut merupakan nama nama selebriti yang berjaya memperoleh undian tertinggi peminat untuk menempatkan diri dalam lima teratas.

1. Aiman Hakim Ridza
2. Izzue Islam
3. Jimmy Palikat
4. Shah Iskandar
5. Taiyudin Bakar

1. Ainan Tasneem
2. Emma Maembong
3. Hanez Suraya
4. Nad Zainal
5. Wawa Zainal

1. Black & Malique
2. Hafiz & Adira
3. Jimmy Palikat & One Nation Emcees
4. Mojo
5. Sleeq & Najwa Latif

1. Angah
2. Jepp
3. Johan
4. Nabil
5. Zizan Razak

1. Aliza Abdullah @ Enot
2. Didie Alias
3. Jihan Raja Lawak
4. Noorkhiriah
5. Sharifah Shahira

1. Aaron Aziz
2. Adi Putra
3. Bront Palarae
4. Shaheizy Sam
5. Zizan Razak

1. Lisa Surihani
2. Maya Karin
3. Neelofa
4. Nora Danish
5. Yana Samsudin

1. Aaron Aziz
2. Adi Putra
3. Beto Kusyairy
4. Fahrin Ahmad
5. Johan As’ari

1. Fasha Sandha
2. Izara Aishah
3. Nabila Huda
4. Neelofa
5. Siti Saleha

1. AC Mizal
2. Awal Ashaari
3. Aznil Nawawi
4. Faizal Ismail
5. Zizan Razak

1. Adibah Noor
2. Didie Alias
3. Fara Fauzana
4. Neelofa
5. Sharifah Shahira

1. AG
2. Faizal Ismail
3. Halim Othman
4. Johan
5. Nabil

1. Abby Fana
2. DJ Lin
3. Fara Fauzana
4. Linda Onn
5. Raja Azura

1. Aizat Amdan
2. Black
3. Faizal Tahir
4. Hafiz Suip
5. Hazama

1. Jaclyn Victor
2. Najwa Latif
3. Shila Amzah
4. Stacy
5. Yuna


Selamat Lahirkan Bayi Lelaki — Johan Raja Lawak Dan Ozlyn Sambut Orang Baru

Pasangan ini yang kami kenali memang seorang yang low profile kalau melibatkan kehidupan peribadi mereka lebih lebih lagi jika ianya melibatkan anak anak & keluarga mereka sendiri.

Tidak hairan kalau berita Ozlyn selamat melahirkan seorang bayi lelaki sedikit lambat sampai ke pengetahuan media & para peminat yang menanti perkhabaran gembira ini.

Ozlyn telah selamat melahirkan seorang bayi lelaki pada 7 Januari 2013 yang lalu & ini merupakan anak ketiga dalam keluarga Johan Raja Lawak & Ozlyn — dua anak lelaki sebelum ini sudah berusia tujuh & dua tahun.

Kami sedang berusaha mendapatkan maklumat lanjut tentang berita ini & akan bawakan kepada anda secepat mungkin. Stay tuned!


Nikah & Sanding Pada 2 Februari — Liyana Jasmay Mula Edar Kad Jemputan Kahwin

Keputusan pasangan ini untuk menunda tarikh perkahwinan selama seminggu dari tarikh asal sebenarnya sebelum ini menjadi buah mulut para peminat — entah kenapa pun kami tidak tahu.

Namun, tarikh 2 Februari 2013 seperti yang di’rancang Liyana Jasmay dan Fathudin Mazlan untuk menjadi hari bahagia mereka bakal menjadi nyata.

Liyana Jasmay khabarnya sudah pun mula mengedarkan kad jemputan perkahwinan beliau kepada 100 media terpilih & kira kira 2,000 tetamu jemputan ke majlis bahagia beliau nanti.

Seperti yang di’khabarkan sebelum ini, Liyana Jasmay & Fathudin Mazlan akan di’ijabkabulkan pada pagi 2 Februari nanti — majlis persandingan akan berlangsung pada sebelah malam di Dewan Merdeka, Pusat Dagangan Dunia Putra (PWTC).

Majlis menyambut menantu di’sebelah pengantin lelaki akan berlangsung pada 9 Februari 2013 di Dewan Perdana Felda, Kuala Lumpur.


Anugerah Juara Lagu Ke 27 — Raih Enam Juta Penonton

Anugerah Juara Lagu 27 (AJL 27) sekali lagi berjaya membuktikan satu penanda aras acara terbesar bukan saja bagi TV3 tetapi bagi sesebuah produksi dan acara hiburan di Malaysia apabila berjaya meraih jumlah penonton tertinggi sebanyak 4.2 juta (20 TVR) atau 65% (sumber: Nielsen Audience Measurement). Secara pukal, kadar tontonan keseluruhan AJL 27 telah mencipta rekod dengan tontonan mencecah sebanyak 6 juta.

Bukan sahaja di kaca televisyen, AJL 27 juga dipancarkan menerusi laman web rasmi www.anugerahjuaralagu.com di mana penonton disajikan dengan siaran keseluruhan majlis anugerah serta kandungan eksklusif seperti acara Purple Carpet dan Di Sebalik Tabir.

Jumlah tontonan secara live streaming mencecah hampir 225,000 dengan Malaysia sebagai penyumbang utama kepada jumlah tontonan sebanyak 108,356, diikuti negara-negara lain seperti Singapura (8,057), United Kingdom (3,461), Jepun (1,828) dan Brunei (1,661).

Di laman sosial media Twitter, #AJL27, #Ramli Sarip dan #Azlan and the Typewriter merupakan tiga kata kunci tertinggi pada malam itu. Sebanyak 149,593 tweets telah dikongsi menggunakan kata kunci #AJL27 dan #AJL.

AJL 27 membawa satu dimensi baru dalam penganjurannya setelah memberi satu impak maksimum melalui persembahan pentas selain komitmen finalis yang membawakan lagu-lagu mereka dengan identiti, pemfokusan dan kreativiti masing masing.

Tahun ini juga memperlihatkan antara penganjuran terbaik membawa konsep berlainan bersempena dengan ulangtahunnya yang ke-27, tema “Ekspresi Seni” dipilih sebagai menerapkan perkembangan dan perjalanan arus muzik dan irama terutamanya di dalam industri tempatan di kemuncak acara gemilang ini.

Tuah kali ini berpihak kepada penghibur dan komposer muda berbakat yang kini giat melebarkan sayap di luar negara, Yunalis Zarai, 27 tahun atau lebih mesra dikenali sebagai Yuna, di mana lagu ciptaan beliau sepenuhnya berjaya muncul sebagai Juara AJL 27. Menariknya, tempat Yuna telah diganti oleh juara AJL 24, Aizat Amdan dan kemenangan ini juga telah memecahkan tradisi di mana buat pertama kalinya lagu yang dibawakan oleh penyanyi pengganti berjaya membawa pulang trofi dan wang tunai sebanyak RM35,000!

Malam kemuncak AJL 27 menampilkan gandingan pengacara popular yang tidak asing lagi iaitu Cheryl Samad dan Faizal Ismail yang menjadi nadi penggerak mewarnai majlis gilang-gemilang ini. Manakala sidang produksi Anugerah Juara Lagu 27 diketuai oleh Muhamad Sufian Che Isa selaku Pengurus Projek dan Khalijah Mohamed (Kelly) bertindak sebagai Penerbit Eksekutif serta turut dibantu dua Penerbit iaitu Hamsiah Biri dan Tengku Sahilawati Tengku Jehori. Selain Xpax sebagai penaja rasmi, AJL 27 turut menampilkan Hot FM selaku radio rasmi. Layari laman web rasmi www.anugerahjuaralagu.com untuk maklumat lanjut.


Taylor Swift Putus Cinta Lagi — Bergaduh Besar Dengan Harry Styles Di Tahun Baru

Nampaknya Taylor Swift ada bahan baru untuk di’jadikan kisah lagu beliau selepas ini — laporan terbaru media ada menyebut yang beliau & Harry Styles kini buat haluan sendiri.

Walaupun baru seminggu lalu pasangan ini di’lihat mesra berkucupan menyambut tahun baru 2013, Taylor Swift & Harry Styles nampaknya tidak lagi bergelar pasangan romantis.

Pasangan ini di’khabarkan telah terbang ke British Virgin Islanda untuk menikmati percutian tetapi Taylor Swift telah pulang awal selepas bergaduh dengan Harry Styles — yang tidak diketahui kerana apa.

Ini bukan sesuatu yang mengejutkan buat Taylor Swift kerana tempoh percintaan yang pendek seakan sinonim dengan diri beliau. Sebelum ini, beliau bercinta dengan Conor Kennedy & bertahan hanya beberapa bulan.


Pasca Gangnam Style — Kenapa ‘Right Now’ Patut Jadi Single Kedua Psy?

Dengan Gangnam Style menjadi fenomena paling besar dalam dunia hiburan sepanjang tahun 2012, peminat nampaknya menantikan karya terbaru PSY yang mampu mencipta impak yang sama hebat.

Kris Andres di BuzzFeed baru baru senaraikan beberapa sebab untuk lagu PSY yang terbit pada tahun 2010, Right Now wajar menjadi pertaruhan kedua penyanyi tersebut selepas Gangnam Style.

Pertamanya, Right Now membawa mesej yang positif dalam dunia pop masa kini untuk tidak berpura pura & terus menjadi diri sendiri dalam dunia yang sering menghukum kerana seseorang itu berlainan ideologi.

Dan, para peminat hiburna yang sudah mendengar lagu ini beberapa kali menganggap Right Now jauh lebih baik berbanding Gangnam Style dan ketika ini merupakan video ketiga paling popular di akaun Youtube PSY.

Sepertimana Gangnam Style, lagu ini juga mempunyai gerak tari uniknya sendiri yang boleh menjadi satu fenomena di’kalangan peminat PSY — dan, sila tonton persembahan live PSY untuk lagu Right Now, EPIK!


Yuna Sepanjang 2012 Di USA

Oleh kerana Yuna baru sahaja menerima penghargaan melalui lagu ciptaan beliau, Terukir Di Bintang pada Anugerah Juara Lagu ke 27 hujung minggu lalu, apalah kiranya kita melihat kerjaya seni beliau di USA.

Bukanlah kami terlebih rajin untuk bikin kompilasi khas perjalanan karier Yuna tetapi beberapa siri video yang di’kongsikan melalui laman Youtube menceritakan apa yang di’lalui penyanyi ini di bumi Uncle Sam itu.

Menyertai Fader Label sekitar Februari 2011 & menerbitkan album untuk pasaran USA sebulan selepas itu — Yuna mula melakukan jelajah seluruh Amerika Syarikat untuk mempromosikan muzik & identiti yang di’bawa termasuklah muncul di festival muzik Lolapalooza.

Video di’atas merupakan video terbaru kiriman Yuna yang membawa kita melihat sedikit sebanyak kehidupan seni beliau di sana & anda boleh lihat video lain’nya di laman Youtube rasmi Yuna. Enjoice!


Berharap Untuk Kembali — Justin Bieber Hubungi Selena Gomez 100 Kali Sehari

Sebenarnya hubungan pasangan selebriti remaja paling popular ini masih kabur pada pandangan para peminat — adakah mereka masih bersama atau hubungan cinta sudah tamat?

Terbaru, ada sumber menyebut yang Justin Bieber menghubungi Selena Gomez melalui telefon hampir 100 kali setiap hari untuk memujuk supaya meneruskan hubungan cinta mereka.

Pasangan ini di’khabarkan terbang ke Mexico untuk menyambut tahun baru namun pada 30 Disember lalu, mereka terlibat dengan pergaduhan besar & ‘putus cinta’ untuk kesekian kalinya.

Selena Gomez di’khabarkan terbang meninggalkan Mexico pada hari yang sama manakala Justin Bieber ke Los Angeles sehari selepas itu & mereka tidak saling berjumpa sehingga hari ini.

“Justine (Bieber) kini dalam keadaan yang sangat teruk — dia menelefon Selena (Gomez) hampir 100 kali sehari namun semuanya tidak berjawab,” jelas sumber kepada media di Hollywood.


Anzalna Nasir Serik Terlalu Dedahkan Teman Lelaki

Malam tadi ketika berlangsung persembahan Teman Pengganti di Anugerah Juara Lagu ke 27, nama pelakon ini di’sebut sebut kenapa tidak naik ke atas pentas bersama Black & RJ.

Walaupun tanpa kelibat Anzalna Nasir yang merupakan heroin dalam video muzik rasminya, Teman Pengganti tetap berjaya pulang dengan gelaran Pesembahan Terbaik. Itu kisah malam tadi.

Anzalna Nasir memang di’ketahui tidak sembunyikan status dirinya yang kini bergelar kekasih kepada Hanif Zaki namun terbaru, pelakon ini berasa serik dengan pendedahan tersebut.

“Saya rasa macam terlalu terbuka pula mendedahkan teman lelaki pada khalayak apabila dia sering menemani saya walaupun hanya dua kali membawanya ke majlis rasmi,” ujar Anzalna Nasir.

Pelakon drama bersiri Adam & Hawa ini berkata sudah tiba masanya untuk beliau hadkan pendedahan mengenai kekasihnya kepada umum untuk mengelakkan rasa kurang senang banyak pihak.


Anugerah Juara Lagu Ke 27 — Terukir Di Bintang Bergelar Lagu Terbaik

Walaupun berada nun jauh di Amerika Syarikat sana untuk melebarkan sayap kerjaya seni beliau, Yuna tetap menerima pengiktirafan yang tinggi di Malaysia — bakat tidak kenal sempadan.

Lagu ciptaan beliau sepenuhnya, Terukir Di Bintang berjaya membawa pulang gelaran Lagu Terbaik (Tempat Pertama) di Anugerah Juara Lagu ke 27 yang berlangsung malam tadi.

Aizat Amdan yang di’beri kepercayaan untuk membawakan lagu tersebut di pentas akhir malam tadi tidak mengecewakan walaupun mempunyai masa singkat untuk membuat persiapan.

Tempat kedua Anugerah Juara Lagu ke 27 berjaya di’raih oleh lagu Idola ciptaan Audi Mok & Azlan dan tempat ketiga untuk lagu Ku Akui ciptaan Ajai yang di’bawakan Hafiz Suip.

Gelaran Vokal Terbaik malam tadi di’menangi oleh Hafiz Suip juga melalui lagu Ku Akui manakala Persembahan Terbaik jatuh kepada persembahan Black & RJ dengan Teman Pengganti.


Anugerah Juara Lagu Ke 27 — Aaron Aziz Dukung Adira, Satu Malaysia Cemburu

Antara persembahan yang menjadi perbualan ramai di media sosial malam ini adalah kemunculan khas Aaron Aziz ketika persembahan pembukaan Anugerah Juara Lagu ke 27 (#AJL27).

Beliau muncul ketika Hafiz Suip & Adira mendendangkan lagu Ombak Rindu yang merupakan runut bunyi untuk filem dengan judul yang sama di’mana Aaron Aziz bertindak sebagai pelakon utama.

Yang menarik perhatian ramai adalah ketika Aaron Aziz mendukung Adira ketika persembahan berlangsung & ini membuatkan nama pelakon Singapura itu di’sebut sebut ramai di media sosial.

Kalau anda terlepas untuk menyaksikan aksi Aaron Aziz & Adira di pentas Anugerah Juara Lagu ke 27, ini beberapa keping gambar yang sempat kami rakamkan untuk tatapan anda — jangan cemburu.


Selepas 20 Tahun Menduda — Jaafar Onn Cari Isteri Di Laman Facebook

Kalau bukan kerana jemputan buffet Ramadhan saban tahun, rasanya susah untuk kami dengar nama Jaafar Onn di laporan media arus perdana. Namun selebriti serba boleh ini masih wujud dalam dunia hiburan.

Terbaru, laporan akhbar ada menyebut yang Jaafar Onn telah lancarkan satu misi mencari calon isteri selepas 20 tahun memegang status duda.

Menariknya Jaafar Onn memilih platform Facebook untuk memulakan misi pencarian beliau melalui satu laman Facebook yang di’dedikasikan untuk mereka yang ingin mencri jodoh.

“?Ini merupakan salah satu usaha saya untuk menamatkan zaman bujang. Memang banyak maklum balas diterima, setakat ini hampir 1,000 wanita yang menyatakan hasrat untuk berkenalan lebih lanjut”

Jaafar Onn turut menyatakan yang beliau mencari seseorang yang bersikap lemah lembut dan pandai menjaga rumah tangga selain berusia sekitar 30-an. Doa kami supaya anda cepat bertemu jodoh yang di’cari — ada sesiapa lagi berminat? Heh.


Anugerah Juara Lagu Ke 27 — Barisan Selebriti Di Sekitar Karpet Ungu

Ketika ini pastinya ramai antara anda yang sedang melekat di hadapan kaca televisyen untuk menyaksikan pentas akhir Anugerah Juara Lagu ke 27 (AJL 27) yang bersiaran dari Stadium Putra, Bukit Jalil.

Seperti majlis anugerah yang lain, Anugerah Juara Lagu ke 17 juga tidak ketinggalan dengan versi karpet merah mereka sendiri tetapi penganjur dan penaja ambil keputusan menamakan ia sebagai Purple Carpet.

Sementara anda menyaksikan persembahan hebat di pentas akhir ini, layankan gambar sekitar karpet ungu untuk Anugerah Juara Lagu ke 27 ini — ada Shila Amzah, Ifa Raziah, Fida Ibrahim, Fara Fauzana, Sazzy Falak, Miera Liyana, Kamal Adli, Amir Jahari & ramai lagi.


Anugerah Juara Lagu Ke 27 — Lagu Mana Jadi Pilihan Anda?

Tinggal kurang 72 jam sebelum berlangsungnya pentas akhir Anugerah Juara Lagu ke 27 (AJL 27) yang menjadi medan 12 buah lagu merebut gelaran lagu terbaik untuk tahun 2012.

Pastinya ramai tidak sabar untuk menonton persembahan hebat barisan artis yang membawakan lagu ciptaan komposer pada malam itu.

Ini termasuklah Aizat Amdan yang telah di’pilih sendiri oleh Yuna untuk membawakan lagu Terukir Di Bintang.

Seperti biasa, makmal sosial Rotikaya.com ingin melakukan kaji selidik akan lagu manakah yang menjadi pilihan ramai untuk bergelar lagu terbaik pada Anugerah Juara Lagu ke 27.


21 Filem Hollywood Yang Perlu Anda Tonton Tahun 2013

Tahun 2012 mempunyai barisan filem Hollywood yang menjadi kegemaran ramai & tahun 2013 pastinya menjanjikan senarai filem yang tidak boleh anda lepaskan sepanjang tahun.

Jika pada tahun 2012 mempunyai Life of Pi, The Avengers, Hunger Games, Looper, Battleship, Django Unchained, The Hobbit & Prometheus untuk tatapan peminat filem, 2013 tidak kurang hebat.

Business Insider hari ini senaraikan 21 buah filem Hollywood yang perlu anda tonton sepanjang tahun 2013 ini & kami kira ini satu senarai yang boleh di’jadikan rujukan anda kaki filem semua.

Mengambil inspirasi daripada senarai yang di’keluarkan bahagian The Wire tersebut, berikut merupakan 10 filem Hollywood wajib tonton untuk tahun 2013 pilihan kami sendiri. Heh.


Zarina Anjoulie Terpaksa Tidur Lokap — Keluarga Tidak Datang Jamin

Apa boleh kami katakan, Zarina Anjoulie membuka lembaran baru dengan kisah yang kurang enak untuk kita dengar dan anda akan dengar banyak kisah lanjutan kes ini dalam beberapa minggu akan datang. Jangan bosan.

Semalam, Zarina Anjoulie & rakan lelaki beliau mengaku tidak bersalah atas tuduhan memiliki dadah jenis Eramin 5 seberat 0.6 gram dan ikat jamin berjumlah RM2,000 setiap seorang di’benarkan ke atas mereka.

Rakan lelaki beliau, Mohamad Fakhruzaim telah membayar wang RM2,000 itu menerusi abangnya & di’benarkan pulang manakala Zarina Anjoulie khabarnya masih berada di lokap kerana tiada penjamin.

Seorang rakan wanita telah hadir untuk membayar wang ikat jamin Zarina Anjoulie tetapi telah di’tolak mahkamah kerana mereka tiada pertalian keluarga — sepertimana syarat untuk ikat jamin.

Sehingga 4.00 petang semalam, masih tiada ahli keluarga yang tampil membayar wang ikat jamin dan pelakon ini telah di’bawa ke Kompleks Penjara Kajang.


Bawah Naungan David Foster — Yuna Sertai Verve Music Group

Rasanya ramai sudah sedia maklum yang Yuna tidak dapat sertai pentas akhir Anugerah Juara Lagu ke 27 (AJL 27) nanti kerana sedang sibuk dengan rakaman album kedua beliau di Amerika Syarikat.

Lebih menarik, album terbaru ini di’terbitkan bukan lagi di’bawah Faber Label tetapi sebuah syarikat rakaman yang paling unggul dalam muzik jazz.

Yuna bakal menyertai Verve Music Group yang mana David Foster bertindak sebagai pengerusi & secara tidak langsung Yuna bakal bernaung di’bawah bimbingan pemenang Grammy yang bukan sekali dua.

Perkara ini telah pun di’sahkan sendiri oleh David Foster menerusi akaun Twitter rasmi beliau beberapa hari yang lalu.

Dalam masa yang sama, Yuna juga menulis di Twitter hari ini yang beliau sedang merakamkan sebuah lagu baru yang bakal menjadi runut bunyi untuk sebuah filem animasi — jika produksi Hollywood, ini kali kedua.


Maya Karin Jadi Anak Patung — Dalam Keluaran Januari 2013 Esquire Malaysia

Keluaran terbaru Esquire Malaysia untuk bulan ini adalah majalah yang wajib anda beli jika anda inginkan perspektif lain akan selebriti kesayangan ramai ini — Maya Karin.

Mengambil 10 halaman berharga majalah lelaki berprestij ini, Maya Karin membuka kisah tentang kehidupan beliau sebagai selebriti, makna sebenar cinta & memandang kembali saat awal beliau bergelar pelakon.

Satu kisah yang di’ceritakan dalam artikel tulisan Jon Chew adalah berkaitan komitmen Maya Karin untuk hadir ke tayangan perdana Lagenda Budak Setan 2: Katerina walaupun terpaksa meletakkan kereta jauh & berjalan kaki 20 minit meredah hujan.

Juga yang menarik adalah sesi fotografi kreatif yang berjaya ‘menukar’ Maya Karin menjadi patung mainan ala fantasi yang sebenarnya satu metofora terhadap kehidupan glamor Maya Karin seperti yang di’ceritakan.

Tahukah anda? Esquire Malaysia baru baru ini membawa pulang lapan buah anugerah pada Malaysian Magazine Publishers Awards 2011 walaupun baru berusia setahun jagung — lapan lagi sebab untuk dapatkan majalah ini di’pasaran. Heh.